Arutelu:Nukus

Väljandi "varasem eestikeelne nimekuju" eemaldamine ei ole põhjendatud. Velirand (arutelu) 24. juuli 2023, kell 19:07 (EEST)

Põhjendus on üldjoontes sama, mis enne Gruusia kohanimede puhul. See nimevariant pole millegi poolest eestikeelne. See on transkribeeritud vene keelest. Ma jätsin need nimevariandid esialgu alles, aga kahtlen, kas Usbekistani kohtade puhul on venekeelseid või venepäraseid nimevariante siiski tarvis ära tuua. Pikne 24. juuli 2023, kell 19:41 (EEST)

: Aastakümnete jooksul tunti neid linnu selliste nimede all. Ei saa vanu nimevorme maha vaikida. Velirand (arutelu) 24. juuli 2023, kell 19:49 (EEST)

: Vanad nimekujud on tarvis ära tuua selleks, et oleks järjepidevus vanemate allikatega ning võimalus veenduda, et jutt on samast linnast. See, kuidas linna nimi vene keeles on, pole siin tõesti iseenest tähtis. Aga kas vene keeles kirjutatud nimed ka pole venekeelsed? Igatahes on neid vanu nimesid kasutatud järjekindlalt eesti tekstis kasutatud. See pole oluline, kust need nimed on tulnud. --Andres (arutelu) 25. juuli 2023, kell 01:26 (EEST)

:: Kui parasjagu saab näidata, et nimevariant oli eesti keeles levinud siis küllap võib selle ära tuua. Küllap selle linna puhul oli selline nimevariant levinud. Nagu enne gruusia nimedega seoses juba selgitasin, siis minu kõhklus tuleb eeskätt sellest, et väidetavaid varasemaid nimesid on samamoodi lisatud ka mõne väiksema linna (mõni tuht või mõnikümmend tuhat elanikku) artiklisse ja sellistel linnadel tõenäoliselt pole kindlalt eestikeelsetes tekstides levinud nime. Kui konkreetne nimevarianti leidub näiteks ainult ENE kaardiköites, siis ainult selle põhjal minu meelest ei saa pidada seda eesti keeles levinuks. Mõne nimevariandi (nt "Ahalkalaki") juures kumab lisaja varasematest kommentaaridest veel läbi, et väidetav varasem nimevariant on ise tuletatud ja see ei esinegi kuskil allikates. Neisse nimevariantidesse maksab seetõttu suhtuda kriitiliselt. Ma arvan, et vähemasti osa sellistest nimevariantidest on mõistlik esialgu artiklitest välja võtta ja panna nad tagasi siis, kui on näidatud, et need olid tegelikult eesti keeles levinud. Pikne 25. juuli 2023, kell 17:45 (EEST)

::: Minu meelest see, kui asula on ENE või EE kaardil peal, ongi piisav levik. Kui keegi tahtis nime kasutada, küllap ta siis vaatas sealt. Kui keegi otsib Vikipeediast sealset nime, siis ta leiab selle siit üles. Ma arvan, et ümbersuunamisest ei piisa, et lugejal oleks kindlus, et ta on seal, kuhu ta tahtis jõuda. Sellega ma olen nõus, et nimesid, mida allikates pole kohanud, pole mõtet siia panna. --Andres (arutelu) 25. juuli 2023, kell 20:23 (EEST)
Ma proovin vastata siin ühes kohas ka teistes artiklites tehtud sarnaste muudatuste kohta käivatele kommentaaridele, et mitte pidada laias laastus sama arutelu kümnel eri lehel. Nagu juba mitmes kohas öeldud, need parandused ma tegin eeskätt seetõttu, et eestikeelseks oli nimetatud nimevariante, mis üsna selgelt on võõrkeelsed.
Minu arusaamine on, et märkused "varem", "vene keeles", "gruusia omaladinas" vm on selleks, et eristada teisi nimevariante võimalikult lihtsasti eelistatavast nimevariandist. Ma olen nõus, et nimevariantide keelsus ega päritolu ega ka muu üksikasjalikum kirjeldus põhimõtteliselt ei ole seejuures entsüklopeedia kohaartiklis oluline. Lihtsal võiks jälgida, et need märkused ei ole eksitavad. Need märkused enamasti niikuinii ei selgita otsesõnu seda, miks on eestikeelses artiklis ära toodud just sellised nimevariandid ehk kas tegu on kohalikes keeltes levinud nimevariantidega või eesti keeles levinud nimevariantidega või mõlemat või on nimevariant ära toodud mingil kolmandal põhjusel. Ma ei näe seetõttu mõtet ka siin nimevariante kuidagi ammendavamalt kirjeldada.
Ma panin siin varasema märkuse asemele märkuse "vene keeles" lihtsalt seetõttu, et see ei tohiks olla eksitav. Selle nimevariandi äratoomist võib siis vajadusel põhjendada vastavalt sellega, et eesti keeles oli varem levinud venekeelne nimevariant. Ka KNAB-is on see nimevariant märgitud ainult venekeelseks, sama ka nimevariantide Muinak, Tšadõr-Lunga, Tsitsikar jt puhul. Mis puutub eestikeelsesse nimesse, siis on tavapärane, et välismaa kohal lihtsalt pole eestikeelset nime. Pikne 25. juuli 2023, kell 17:45 (EEST)

: Sellele, kas mingi nimi on eestikeelne või mitte, ei saa üheselt vastata, sest on erinevaid kriteeriume. Minu meelest on eluõigus ka sellisel vaatekohal, et need nimed, mida eesti keeles kasutatakse, ongi eestikeelsed, eriti kui kasutamine on eesti keelekorraldajate poolt normeeritud. Minu poolest ei pea ütlema "eestikeelne nimi", võib ka öelda "eestikeelsetes tekstides kasutatav nimekuju" või kuidagi teisiti, aga see mõte tuleb edasi anda, ja nii lühikeses sõnastuses kui võimalik.

:Minu meelest on oluline ära tuua just eestikeelsetes allikates kasutatud nimekujud, ja siis tuleks selguse huvides ka ühemõtteliselt öelda, et need on just eestikeelsetes allikates kasutusel olnud nimekujud. Ja kui on tegu mingi muu keelega, siis tuleb ka öelda, mis keelest on jutt.

: Kui lähtuda kontseptsioonist, et eesti keeles kasutatav võõrnimi ei ole eestikeelne, siis ei saa ju ka öelda, et vene keeles kasutatav võõrnimi on venekeelne, välja arvatud eksonüümidest erandjuhtumid. Ja ümberpöördult, kui vene keeles kasutatav nimi on venekeelne, miks siis eesti keeles kasutatav ei ole eestikeelne? Pole oluline, mis keelest transkribeeritakse, trankriptsioonireeglid käivad ühtviisi eesti keele juurde.

: KNAB-is on (ütlen tinglikult) "venekeelsete" nimede puhul sageli ära toodud ka eesti transkriptsioon. Nähtavasti Pälli arvates sellest piisab, et osutada sellele, et nimekuju on eesti keeles reaalselt kasutatud. --Andres (arutelu) 25. juuli 2023, kell 20:23 (EEST)

:Miks ma panen märkused kõigile lehtedele? Sellepärast, et kui me siin kokku lepime midagi muuta, siis muutused tuleb ka mujal teha. --Andres (arutelu) 25. juuli 2023, kell 20:27 (EEST)

:: Nimede keelsusest me oleme enne ka rääkinud. Ma ei ole seni leidnud allikat, kus räägitakse nimede keelsusest sellises laialivalguvas tähenduses nagu sina pakud ("nimed, mida eesti keeles kasutatakse"). Kui iga nimi on justkui igas keeles lähtuvalt sellest, mis keeles teksti sees nime parasjagu kasutatakse, siis pole ju mõtet nimede keelsusest rääkida. Viitan nimede keelsuse kohta taaskord neile lehtedele ja täpsemale ülevaatele Pälli doktoritöös.

:: Märkus "eestikeelsetes tekstides kasutatav nimekuju" või "varem vene keele vahendusel" või "vene-eesti transkriptsioonis" vmt oleks sisu poolest varasemast parem, aga minu meelest pole ka seda tarvis. Me pole ju tegelikult peaaegu kunagi nimevariantide juurde selliseid kommentaare lisanud. Teistes entsüklopeediates minu meelest ka ei lisata. Me enamasti lihtsalt kasutame seda nimekuju, mis on levinud ning toome ära teised nimevariandid, mis enamvähem aimatavate kriteeriumite järgi on asjakohased. Igas kohaartiklis pole öeldud eraldi, et see nimi on kohalikus ametlikus keeles ja see nimi on keeles, mida kõneleb märkimisväärne hulk kohalikke elanikke jne. Sellised kommentaarid nime kasutuse kohta on minu meelest nagu etümoloogia ja päritoluinfo, mis on eeskätt sõnaraamatumaterjal. Peamine on minu meelest see, mille eespool välja tõid: et nimevariant oleks maintud ja et lugeja saaks veenduda, et tegu on sama asjaga.

:: Möönan jätkuvalt, et kui nimi on kolmandast keelest reeglipäraselt vene keelde ümber pandud, siis ei tarvitse pidada seda ka venekeelseks. Seda tuleb iga nime puhul eraldi vaadata. Aga siin on praegu kirjas "vene keeles", mitte ei räägita otsemalt venekeelsest nimest, ning olgu see nimevariant venekeelne või mitte, see on sellisel kujul ikkagi üle võetud just vene keelest.

:: Selle üle, kas nime on "eesti keeles reaalselt kasutatud" saab KNAB-i põhjal otsustada ainult siis, kui seal on allika lahtris viidatud eestikeelsele allikale. Ära on seal toodud iseenesest igasuguste keelte nimevariante ja ka selliseid latinisatsioone, mida eesti keeles ühelgi juhul ei kasutata.

:: Ma saan aru, et märkus võib olla ka teistel lehtedel, aga võiks viidata ühele lehele ja võiks arutada ühes kohas. Pikne 25. juuli 2023, kell 21:57 (EEST)

:::Vabandust, ma pole lugenud tervet arutelu, ainult Pikse viimase kommentaari, aga minumeelest võib erinevatest nimevariantidest ja nende päritolust ja kasutusest kirjutada küll, seda ei peaks keelama, see on huvitav ja ka oluline selgitus, miks vanematest allikatest nt võib teistsuguseid kujusid leida või miks vanasti teistmoodi nimetati. Ilma selgituseta nimekujusid esitada tundub poolik ja tekitab nagunii küsimusi, parem siis juba kohe lahti seletada. Meil on küll mõnede paikade artiklites ka terve peatükk pühendatud nimele. Adeliine (arutelu) 26. juuli 2023, kell 08:45 (EEST)

:::: Nüüd tekib imelik olukord : esimeses lauses on venekeelne nimekuju kirjas, infokastis aga mitte. Velirand (arutelu) 26. juuli 2023, kell 09:53 (EEST)

::::: Infokastis on nimi ametlikes keeltes. Artikli tekstis võib olla ära toodud nimi rohkemates keeltes. Mis selles imelikku on? See konkreetne nimevariant oli ka enne ainult tekstis. Pikne 26. juuli 2023, kell 18:43 (EEST)

Mul ei ole midagi selle vastu, kui "eestikeelse nime" asemel öeldakse midagi muud, aga seda mõtet tuleb kuidagi väljendada.

Mis mõttes ei ole mõtet keelsusest rääkida? Eri keeltes on nimi sageli eri kujudel. Ja isegi kui kuju on sama, siis nime kasutamine, näiteks käänamine, allub vastava keele reeglitele. Sama lugu on ju ka üldnimedega, näiteks "film".

Minu meelest on oluline eraldi ja ühemõtteliselt välja tuua need varasemad (no ütleme kuni saja-aastased) või rööbiti kasutatavad nimekujud, mida eestikeelsetes sõnastikes ja teatmeteostes on kasutatud või mainitatud. Kui selle juurde öeldakse "omaladinas" või "vene keeles" või ka "varem ka", siis kaob see info ära.

Kui KNABis on lahter, kus räägitakse eesti transkriptsioonist, siis minu keeletarvituses ongi tegu eestikeelse nimega. Kui on märgitud, et see Euroopa nimi, nagu "Abadani" siis on asi segasem. Minu meelest ei ole selleks KNABi vaja, et teha kindlaks, milliseid nimekujusid on entsüklopeediates ja sõnastikes kasutatud.

Kui võib öelda "vene keeles", miks siis ei või öelda "eesti keeles", näiteks "varem eesti keeles"? Andres (arutelu) 27. juuli 2023, kell 11:44 (EEST)

: Sa väitsid, et nimi on eestikeelne lihtsalt seetõttu, et seda kasutatakse eestikeelses tekstis. Iga keele igat sõna võib kasutada teises keeles teksti sees ja eriti võõrnimesid kasutataksegi. Nii võttes oleks iga võõrnimi paljukeelne ja nime poleks mõtet seostada ühegi konkreetse keelega.

: Kust jookseb piir eestikeelsete sõnade (sh võõrsõnad nagu "film") ja võõrkeelsete sõnade (tsitaatsõnad, võõrnimed) vahel, ei ole küll täpselt paigas, aga sellegipoolest on ju üleüldine, et neil tehakse vahet. Käänata tuleb eesti tekstis seejuures loomulikult ühtviisi nii eestikeelseid sõnu kui ka võõrkeelseid sõnu. Kui ka leida siin, et tegu ei ole venekeelse nimega, siis see iseenesest ei anna põhjust pidada seda eestikeelseks.

: Selles KNAB-i lahtris on toodud keelsus ja keelsusest eraldi muud kommentaarid (mh kas tegu on transkriptsiooniga, vt KNAB-i kasutusjuhendit, millele eelmises kommentaaris viitasin). Antud nime puhul on KNAB-i järgi asi üsna ühene: tegu on venekeelse nimega, mis on ümber pandud eesti tähestikku. Teises lahtris on lisaks märgitud, et see venekeelne nimevariant leidub 1960. ja 1976. aasta ÕS-is.

: Ma kommenteerisin enne ainult seda, kuidas saab KNAB-i abil kindlaks teha, milliseid nimevariante on eestikeelsetes tekstides kasutatud. Ma ei väitnud, et seda ilma KNAB-ita kindlaks teha ei saa.

: Ma ei ütle, et "eesti keeles" on otseselt vale, kui selle all mõeldakse kasutamist eestikeelses tekstis. Mulle lihtsalt tundub, et sellest jääb liiga kergesti ekslik mulje, et tegu on eestikeelse või eesti keelele eriomase nimevariandiga. Samamoodi võiks ka näiteks nime "Nizza" kohta kirjutada "eesti keeles", kuigi eeskätt on tegu itaaliakeelse nimega. Täpsustused eesti keeles kasutamise kohta tunduvad keelsuse kõrval teisejärgulised.

: KNAB-i märgendite selgituses muuseas on kasutatud väljendit "eesti tekstis" paaris kohas, kus nähtavasti pole tahetud öelda "eesti keeles", kuna viimane on liiga mitmemõtteline. Kui tingimata peab lisaks keelsusele rääkima nime kasutamisest eesti keeles, siis arvan, et ka siin võiks öelda pigem "eesti tekstis".

: Kui nimevariandi keelsuse ja eesti keeles kasutamise asi võimalikult selgesti lahti kirjutada, siis venib avalause sulgudes osa lohisevaks. Seetõttu panen ette siiski veelkord järele mõtelda, miks seda teeksime ja kas seda on vaja teha. Juttu oli sellest, et nimevariandid tuleks nimetada, et lugeja saaks veenduda, et tegu on sama asjaga. Selle jaoks iseenesest ei ole kasutamist puudutavaid kommentaare tarvis. Eespool toodi veel välja, et selgitus kasutamise kohta oleks huvitav, aga huvitavaid kommentaare saaks samamoodi lisada veel hulgem. Nagu juba eelmises kommentaaris öeldud, samamoodi saaks igas artiklis kommenteerida seda, miks teatud nimevarianti on eelistatud ja saaks kommenteerida seda, miks on ära toodud teised nimevariandid just neis keeltes jne. Seda kõike võib pidada huvitavaks, aga sellised kommentaarid ei pea iseenesest olema just entsüklopeedias. Sellised kommentaarid sobivad minu meelest paremini sõnaraamatusse ühes muu sõnade kasutamist puudutava infoga. Mõnes artiklis on küll eraldi alaosa nime kohta, kus saaks kirjutada veidike pikemalt ka nimevariantide kasutamisest, aga enamasti seda alaosa pole ja tingimata ei pea olema. Pikne 27. juuli 2023, kell 18:41 (EEST)

:: Ma ei taha selle üle vaidlema hakata, kas mõni nimi või sõna on eestikeelne. Sellele ei saagi üheselt vastata, sest keelsust mõistetakse mitmes mõttes. Mulle sobib "eesti tekstis" väga hästi. Ütlen ainult, et ühe ja sama kirjakujuga nimi võibki mitmes keeles kasutusel olla ja nii saabki teda mitme keelega seostada. Mis siis sellest? Vahetegemine võõrsõnade ja tsitaatsõnade vahel on  vahetegemine laenu mugandumise astme järgi.

:: "Antud nime puhul on KNAB-i järgi asi üsna ühene: tegu on venekeelse nimega, mis on ümber pandud eesti tähestikku." Ma ei ole sellega nõus. Mulle ei tundu, et märgend "vn" nime Нукус juures tähendaks, et tegu on venekeelse nimega selles mõttes, nagu Sina seda mõistad. Nimi on küll vene keelest eesti keelde transkribeeritud, aga see ei tähenda, et nimi on venekeelne.

:: Kui keelsusest eraldi on toodud muud kommentaarid, siis tuleb ju ka välja, et Noukous on prantsuskeelne nimi, mis on saadud transkribeerimise teel. Siis ju oleks ka Nukuss eestikeelne nimi.

:: Minu meelest just keelsus selles mõttes, kuidas Sina räägid, on teisejärguline. Olulisem on see, millist nimekuju miskeelses tekstis tarvitatakse. Minu meelest just selles mõttes keelsuse kohta KNABist täpseid andmeid ei saa.

:: Mina ka ei poolda avalause pikaks ajamist. Minu meelest on avalauses oluline ära tuua eesti tekstis soovitatavad ja varem soovitatud või ka ebasoovitatavad nimed, mis on levinud. On öeldud, et öeldud, et originaalnimed on alati õiged, seega tuleb ära tuua ka nimi Nókis (vt ÕS. Ma olen nõus, et keelelisest materjalist tuleb rohkem rääkida Vikisõnastikus. --Andres (arutelu) 27. juuli 2023, kell 21:30 (EEST)

:: Ma paneksin venekeelse nime asemele "varem eesti tekstis Nukuss". Pealegi see pole venekeelne nimi selles mõttes, nagu Sina mõtled. --Andres (arutelu) 27. juuli 2023, kell 21:33 (EEST)

:: Hääldus oleks ka hea juurde panna. --Andres (arutelu) 27. juuli 2023, kell 21:34 (EEST)

: Mul ei ole enda teooriat selle kohta, mis on keelsus või mis on võõrsõnad ja tsitaatsõnad. Ma püüan lähtuda keelemeeste materjalidest. Ma saan aru, et sinu isiklikus keeletarvituses tähendab keelsus midagi muud, aga seda ei saa siin aluseks võtta. See on iseasi, et mõni nimi on omane mitmele keelele või ei saa määrata millise ühe keele nimega on tegu. Eespool viidatud materjalis on näide "Ivan", mis on vene, valgevene või ukraina nimi, aga mitte nimi igas muus keeles, milles võidakse rääkida mõnest Ivanist. Tsitaatsõnadeks peetakse puhtvõõrkeelseid sõnu, mitte vähem mugandunud laene, vt . Tsitaatsõnadest ja võõrnimedest ma rääkisin eespool vastuses sinu väitele, et sõna käänamisest eesti tekstis justkui tuleks, et tegu on eestikeelse sõnaga.

: Mis puutub transkribeerimisse, siis see ei ole tõlkimine. Sellega pannakse nimi ümber ühest kirjast teise, mitte ühest keelest teise (vt põhjalikku selgitust Pälli doktoritöös).

: Minu meelest ka konkreetsete nimevariantide keelsuse üle ei ole mõtet siin vaielda. Ma soovin lihtsalt, et teatud nimevariante ei nimetataks alusetult eestikeelseks ja ei jäetaks ekslikku muljet, et need on omased eeskätt eesti keelele. Ma möönan veelkord, et nimevarianti "Nukuss" ei pruugi pidada ka otseselt venekeelseks ja seda praegu otseselt öeldud ka pole. Ma ei tea, kuidas see nimevariant vene keelde tuli ega muid asjaolusid. Samas on minu meelest siiski selge, et sellisel kujul tuleb see nimevariant just vene keelest ja seetõttu tundub kohane seostada seda eeskätt vene keelega. Eks seetõttu ole see nimevariant ka KNAB-is märgitud just vene keelele omaseks. Tundub kohane lihtsalt KNAB-ist eeskuju võtta.

: Ma põhjendasin eespool, miks minu meelest ei ole midagi katki sellest, kui siin entsüklopeediaartiklis ei ole lisaks nimevariandi kasutamist puudutavaid kommentaare ning kuidas selle ärajätmine läheb kokku sellega, kuidas üldiselt igasuguste nimevariantide ja sünonüümidaga ümber käime. Sa eirad seda ja minu meelest pole ka eriti kuidagi põhjendatud, miks sellised kommentaarid tuleks kindlasti entsüklopeediaartiklis ära tuua, peale selle, et need kommentaarid on huvitavad ja justkui a priori olulised. Lisaks nähtavasti võib vene keele nimevariandi tuua ära siin ka muul põhjusel, mitte ainult seetõttu, et seda on eesti tekstis kasutatud. Antud juhul on see ära toodud ka näiteks saksa ja prantsuse vikis. Pikne 28. juuli 2023, kell 18:40 (EEST)

:: Ma ju püüan nii rääkida, et mitte keelsuse kohta midagi peale suruda, ja ma ei taotle ka, et artiklis selle kohta midagi öelda. Ma pakkusin lahenduse, mis võiks mõlemale sobida. Ma tahaksin, et vajalik jutt oleks lugejale üheselt mõistetavaks pidada. Me arutasime seda keelsuse asja Pälliga ja tema leidis ka, et see oleneb vaatepunktist.

:: Kui on öeldud "eesti tekstis", siis see ei ütle midagi selle kohta, kas tegu on eestikeelse nimega, nii nagu Sina silmas pead. Ma ei räägi Sinust mitte sellepärast, nagu Sinul oleks mingi originaalne arusaam, vaid selleks, et seda eristada sellest, kuidas ma vahepeal keelsusest rääkisin.

:: Mulle tundub, et lugejat ei huvita mitte nime keelsus, vaid selle tarvitus eesti tekstis. Kui me hakkame rääkima venekeelsest nimest, kuid mitte sellest, mis nimi oli kasutuses, siis see on müra, mis raskendab arusaamist.

:: Kui lähtuda sellest, et nime ei ole tõlgitud, vaid lihtsalt transkribeeritud, siis see ei ole ka venekeelne nimi, sest see on kirjutatud täpselt samuti nagu usbeki keeles. See on pigem usbeki nimi, mis on transkribeeritud vene-eesti transkriptsiooni järgi.

:: Ja mina põhjendasin, miks minu meelest on katki. Minu meelest Sa eirad seda. Kui Sa tahad, võid vene nimekuju ära tuua, aga ma pakun sõnastust "varem eesti tekstis". --Andres (arutelu) 28. juuli 2023, kell 23:57 (EEST)

: Mismoodi või millest arusaamine on praegu raskendatud? Enne ütlesid, et teised nimevariandid on tarvis ära tuua selleks, et oleks selge, et muudes tekstides esineda võivad nimevariandid käivad sama asja kohta. See iseenesest on minu meelest arusaadav sõltumata sellest, millise märkuse nimevariandi juurde lisame.

: Mina saan aru, et teatud perioodil oli üleüldine, et igasuguseid võõrnimesid transkribeeriti vene keelest ja vene-eesti transkriptsiooni järgi ning seetõttu seostatakse KNAB-is selliseid varem ka eesti tekstis esinenud nimevariante eeskätt vene keelega. Siin lihtsalt juhtumisi langevad vene ja usbeki keele kirjapilt kokku. Paljudel teistel juhtudel ei lange kokku (nt venekeelsed Usbekistani kohanimed Almalõk ja Šerabad, mille juures enne samuti paranduse tegin).

: Ma möönan veelkord, et selle nime keelsusega pole asi päris ühene, aga samas otsesõnu polegi artiklis väidetud, et tegu on venekeelse nimevariandiga. Seda on lihtsalt seostatud eeskätt vene keelega. Seostada seda erinevalt KNAB-ist eeskätt või ainult eesti keele või eestikeelsete tekstidega, oleks minu meelest ikkagi eksitav. See transkribeeritud (mitte tõlgitud) nimi ei ole ega olnud eriomane eesti keelele ega eesti tekstidele.

: Kui nüüd möönda, et vene nimekuju võib ka ära tuua (kuna vene keel oli enne ametlik või kuna see on Usbekistanis jätkuvalt laialt kasutusel), siis võiks ikkagi ka tavapäraselt ära märkida, et tegu on vene nimekujuga. Pikne 7. september 2023, kell 18:59 (EEST)


Arutelu:Max Kennedy Horton

Infokastis peaksid ametid (nt admiral, meremees) algama väikese algustähega. Kuriuss (arutelu) 26. juuli 2023, kell 00:59 (EEST)

See on Wikidata infokast, ma ei tea, mida sellega teha. --Andres (arutelu) 27. juuli 2023, kell 12:05 (EEST)


Arutelu:Korruptsioon Ukrainas

2021. aastal esitas Eesti keskkriminaalpolitsei kahtlustuse Eesti ettevõtte osaluse kohta Ukraina riigiasutuse Ukraina Trükikojaga seoses toimunud raha omastamisega.

Ei saa aru. Ursus scribens (arutelu) 26. juuli 2023, kell 16:09 (EEST)


Arutelu:Black Hornet Nano

Pole hea, pole päris sünonüümid, "kestvus" tähendab vastupidavust. Parem oleks "kestus", veel parem "lennukestus". Ursus scribens (arutelu) 26. juuli 2023, kell 17:09 (EEST)


Arutelu:Opernhaus Zürich

Miks saksakeelne pealkiri parem on? Et on originaalnimi? Astromaailm (arutelu) 26. juuli 2023, kell 22:14 (EEST)

See kasutaja eelistab teha artikleid originaalnimedega. Selle üle võivad aga juba keeletoimetajad vaielda, et kuidas keelereeglite jms järgi parem oleks. Alati võib ju artikli teise nime alla tõsta. Ivo (arutelu) 26. juuli 2023, kell 22:40 (EEST)

Kuna austatet Astromaailm nõuab keeletoimetamist, siis palun tuua välja keelelised vead. Kas on tähevigu, sõnade järjekord lauses vale, mõte segane, komad puudu jne. Keeleline toimetamine tähendab grammattilisi küsimusi. Teie räägite oma seisukohast kas anda teatri nimi originaalis või keerata eesti keelde. See on autori valiku küsimus. Vastupidiselt Teile eelistan originaali ja sulgudes tõlget. Maitse asi. Seega läks Teie poolt keelelise loosungi panemine artikli ette aia taha. Mõelge sinna välja midagi muud või tooge välja konkreetsed keelelised eksimused. Parimat AK720 27. juuli 2023, kell 07:24 (EEST)

:Artiklid ei ole kellegi omad, neid tehakse koos. Mulle tundub, et kui käibel ei ole eestikeelset nime, siis on parem mitte tõlkida.

:Ei saa nõuda, et oleks öeldud, mida on tarvis keeletoimetamisel teha. Kui keegi näeb keelelisi puudusi, siis on lihtsam neid parandada kui loetleda. Kui tal pole parajasti aega või jaksu parandada, siis ammugi mitte puudusi loetleda. --Andres (arutelu) 27. juuli 2023, kell 10:53 (EEST)

:: Arutelulehel saab küll nõuda, et kasvõi mõned keelevead välja toodaks. Kui ma ise ei leia artiklist keelevigu ja keegi paneb keeletoimetamise malli ja ma seepeale küsin, mis vead artiklis on, ja vastust ei tule, siis ma lihtsalt eemaldan keeletoimetuse malli. Kaniivel (arutelu) 27. juuli 2023, kell 13:37 (EEST)

::: Eemaldamine on alati lubatud, kui vigu ei leia, aga ka tagasipanemine on lubatud, kui keegi leiab. --Andres (arutelu) 28. juuli 2023, kell 09:26 (EEST)

:Artikli puhul ei ole küsimus omandis, vaid autorluses, sisus. Artikli sättimine teatud vormistamise raamidesse ja keeleliselt kohendamine on toimetamine. Toimetaja ei ole autor. Autori nimemärk on näha artikli ajaloos esimese sissekande puhul. Jah, autor on anonüümne, kuid see ei tähenda, et pärast artikli ülesriputamist peab ta suu pidama ja laskma toimetada artikli kallal, mida tahes. Kui on öeldud, et on keeleliselt vigane, siis mina AUTORINA soovin teada, mis möödalaskmised ja vead, et saaksin järgmine kord neid vigu vältida. Saan Teist aru, et midagi erilist pole keeleliselt ette heita, seetõttu ütletegi, et ei saa nõuda, mis viga. Lõhnab diktatuurina. Minul AUTORINA on ka õigus otsustada, kuidas nimesid esitada, siis mis keeles. Ainestik on mulle hästi tuttav ja ma tean, kuidas rahvusvahelises plaanis toimetatakse. Eestis oli kunagi, et Tšaikovski Luikede järve tõlgiti Kurgede tiigiks. Nüüdki muudkui surutakse peale Mozarti Haaremiröövi kui on originaali tõlge Põgenemise Serailist. Kogu vaba maailm annab originaalpealkirja ja väldib tõlkimist. Röövimist selles tükis pole. Teil on õigus, kui artiklit läbivaatav vikipedist näeb vigu, parandagu ära ja ärgu õiendagu. Need loosungid näitavad vikipedist laiskust ja on minu silmade läbi vaadatuna väiklased. Parimat! AK720 27. juuli 2023, kell 13:55 (EEST)

:: Oh, milline vaidlus on siin puhkenud. Mul on alati väga hea meel, kui keegi võtab vaevaks kirjutada saksakeelse kultuuriruumi isikutest, objektidest ja sündmustest ja veel ilma inglise keele vahenduseta, nii et see artikkel köitis kohe mu tähelepanu. Ma panin artiklile keeletoimetamise sildi külge, sest ei jõudnud eile ise kõike parandada ja tahtsin, et artikkel satuks keeletoimetamist ootavate kategooriasse, hiljemalt keeletoimetamistalgute ajal teeb keegi korda. Vigadest: 1. Nt tuleks üle vaadata kursiivi kasutamise vajadus (võõrkeelsed nimetused ja pealkirjad ei käi kursiivis). 2. Samuti on jutumärgid Vikipeedia jaoks nn "valed", siin kasutatakse püstiseid jutumärke, mõlemad ülal. 3. Pealkirjad käivad jutumärkidesse ja püstkirjas, ka võõrkeelsed, ka ooperite pealkirjad. Need pikad teoste loetelud, kus ei ole viitsitud/osatud pealkirju püstkirja ja jutumärkidesse panna, võtavad alati ohkama, sest see on üsna tülikas hiiretöö. 4. Vähemalt ühes kohas kokku-lahkukirjutamine (balleti koreograaf). Selliseid keeletoimetamise silte ei maksa võtta isikliku solvanguna, selline silt pannakse artiklile külge ka siis, kui on näha ainult paari õigekirjaviga. Saksakeelse nimetuse vajadusest pealkirjas saan põhimõtteliselt aru. Kuna suunamine tehti ka eestikeelse nime pealt, siis leiab eestikeelne lugeja, kes ei oska saksa keelt, selle ka üles. PS Vikindamise silt oli mõeldud selleks, et keegi saaks teha kasutatud kirjandusest Vikipeedias nõutavad viited. Mida ma siin endiselt ei näe. --Astromaailm (arutelu) 27. juuli 2023, kell 18:38 (EEST)

::: Kui on viited puudu, siis pigem viitamise mall. --Andres (arutelu) 28. juuli 2023, kell 09:26 (EEST)

:: See, kes esimesena kirjutab, on artikli algataja. Võib muidugi nimetada autoriks erinevalt toimetajast, aga see ei tähenda, et temal on selle artikli puhul suurem otsustamisõigus kui teistel. Samuti, kui keegi hiljem lisab sisu, võib ka teda autoriks nimetada. Artikli algataja võib muidugi sõna võtta, aga see ei tähenda, et tal on mingi vetoõigus. See on arusaadav, et kirjutaja tahab teada saada, et õppida. Aga õppida võib ka pärast toimetamist. Ei saa teistelt nõuda, et nad teda spetsiaalselt õpetaksid.

:: Meil on siin üldine põhimõte, et kui nimel on üldkäibiv eestikeelne tõlge, siis tuleb seda pealkirjas kasutada. Kui seda ei ole, tuleb eelistada originaalnime või kirjeldust. "Luikede järv" on üldkäibiv. "Röövimine serailist" ja "Haaremirööv" on mõlemad kasutusel, ei saa öelda, et üks neist oleks vale, sest tõlkida saab üldjuhul mitut moodi, mitte tingimata sõna-sõnalt. Minu meelest on ükskõik, kumb meil pealkirjaks on. Tõlkida saab ka "Põgenemine serailist", aga sõna "Entführung" ei tähenda põgenemist. See nimekuju praktiliselt ei ole kasutusel. Sellepärast ma niisugust pealkirja ei poolda.

:: Mis puutub ooperimaja nimesse, siis minu meelest on eestikeelne nimi piisavalt levinud, et seda pealkirjana kasutada. Muidugi tuleb ära tuua ka originaalnimi ja vastav ümbersuunamine teha.

:: Keeletoimetamise silti me kasutame selleks, et keeletoimetamist vajavaid artikleid oleks kergem üles leida. Kui sildi panija oleks laisk, siis ta ei paneks ka silti. Tal ei pruugi ju olla aega ja mahti, et midagi enamat teha. Võib-olla ta on kurnatuse äärel. Puudusi on alati rohkem, kui neid kõrvaldada jõuab.

:: Mis puutub mittetõlkimisse, siis minu meelest on see pigem originaalnime mittemainimatajätmine. --Andres (arutelu) 27. juuli 2023, kell 20:53 (EEST)

:::Andresele vastuseks, et olen jah laisk ja hooletu ja minu hangitud teadmised on prügikasti omad. Teie olete spetsialist lavamuusika alal ja see teeb rõõmu. Ma hakkasin tegema Barcelona Gran Teatre del Liceu artiklit. Teen siis pealkirja nii, nagu käsite. Barcelonas on väljapaistev teater nimega Lütseumi Suur Teater. Paneme siis selle eestikeelse nime levima nagu Vikipeedia keeleprofid nõuavad. Ma ei saa ka jutumärke panna, sest minu arvuti eestikeelse grammatikaga programm ülemisi jutumärke nimetuse ette ei pane. Sorry. Seetõttu jätan panemata, kuid selles pole ka midagi paha, sest teatavasti praegu levib meedias linttekst ilma igasuguste jutumärkideta. Parimat. AK720 27. juuli 2023, kell 22:49 (EEST)

::: Kas mina ütlesin midagi laiskuse ja hooletuse kohta? Ma ei öelnud ka midagi asjatundlikkuse kohta lavamuusika alal. Pole ka midagi käskinud. Kuidas sellest, mida ma ütlesin, järeldub, et Barcelona teatri nimi peaks tõlkes olema? Eestikeelset nime pole ju käibel, pealegi saaks seda mitut moodi tõlkida.

::: Toimetamisvajadus ei ole etteheide kirjutajale. See, mis levib, ei ole oluline. Erinevalt teistest avaldatud tekstidest on Vikipeedia sunnitud lähtuma keelereeglitest, sest meil ei ole autoriteetset keeletoimetajat ning iga kõrvalekalle reeglitest on vaidlustatav. Õigekeele tagamise kohustus ei ole kellelgi isiklikult, selle peame tagama kollektiivselt. --Andres (arutelu) 28. juuli 2023, kell 09:26 (EEST)

::Teie poolt ära märgitud "keelelised vead" on Vikipeedia toimetamise ja vormistamise erisus. Olen läbinud väga mitmete Eestikirjastuste toimetamise protsessid ja jutumärke pannakse seal nii, nagu mulle on õpetatud. Samuti kursiivi kasutamist. Vikipeedial on oma reeglid. See on siis määrav. Ühe keelelise kokku-lahku kirjutamise vea leidmise eest tänud. Näpukaid tuleb ette. Vabandan. Ma olen leidnud keeletoimetamise ja üldise toimetamise silti artiklites 2010. aastast. Pikk järjekord. Valdav osa Vikipeedia autoritest tunduvad olevat keelelised jobud nagu mina. Saan aru, kui Teie midagi pooldate, või ei poolda, siis see on viimane sõna. Nö poliitbüroo otsus. Muidugi on tunduvalt kergem panna jutumärke ja teha muid vormistamise töid, kui kirjutada informatiivset ja sisuliselt harivat artiklit. Milleks läheb omajagu aega ning see on veel ühiskondlik töö. Ühiskondlikku tööd sai tehtud nõukaajal rõõmuga. Parimat! AK720 27. juuli 2023, kell 22:40 (EEST)

::: Sõltumata sellest, kas märgitud vead on keelevead või mitte, on tõsi, et keelevigu tehakse Vikipeedias rohkem, kui parandada jõutakse. Sellepärast neid silte nii palju ongi. Inimestest, kes oskavad ja tahavad keelevigu parandada, on puudus. Sellepärast ei maksa sisuloojaid ja toimetajaid vastandada. Mõlemad teevad vajalikku ja väärtuslikku tööd. Meil ei ole poliitbürood. Iga parandust saab vaidlustada, viidates õigekeelereeglitele. Meil ei ole huvi, et kirjutataks nii, nagu meile meeldib, vaid et kirjutataks nii, nagu reeglid ette näevad, isegi kui need meile ei meeldi.

::: Kõik, kes Vikipeedias midagi teevad, teevad ühiskondlikku tööd. Siin on inimesed, kes teevad omavahel koostööd, sest muidu pole Vikipeedia tegemine võimalik. Erinevate arusaamade ja ootuste tõttu on lahkarvamused vältimatud, ja aeg-ajalt tekib konflikte. Mul läheb siin mõnikord silme eest mustaks, aga midagi pole parata, inimesed ei ole ideaalsed. --Andres (arutelu) 28. juuli 2023, kell 09:26 (EEST)


Arutelu:Tiina Torop

"Peeter Toropiga (abielueelne nimi Torop)" – päris loogiline, aga miks seda on vaja mainida? Kuriuss (arutelu) 27. juuli 2023, kell 02:51 (EEST)


Arutelu:Surnud 2023

Varem oli kombeks, et inimesed, kelle surmakuupäev oli teadmata, lisati kuu lõppu. Nüüd aga vaatan, et juulikuu puhul on teadmata surmakuupäevaga isikud lisatud kuu algusesse. Kas selles küsimuses on mingi otsus vastu võetud? Velirand (arutelu) 28. juuli 2023, kell 12:56 (EEST)

Olin ka veidi hämmingus aga ei taibanud seda hämmingut sõnastada. Ave Maria (arutelu) 28. juuli 2023, kell 12:59 (EEST)

: Eks ma mäletasin siis lihtsalt teisiti.--Raamaturott (arutelu) 28. juuli 2023, kell 13:01 (EEST)

:: Vabandust, pidi olema surmakuupäev. Parandasin ära. Velirand (arutelu) 28. juuli 2023, kell 13:22 (EEST)
Me oleme teinud nii, et need, kelle täpne surmakuupäev ei ole veel selgunud, jäävad esialgu teiste vahele. Lõppu jäävad need, kelle surmakuupäev kuu lõpuks ei selgu. --Andres (arutelu) 28. juuli 2023, kell 17:52 (EEST)
Salif Keïta. Meil on üldine reegel, et kuni artiklit ega täpsustuslehte ei ole, me linkidesse täpsustuslinke ei pane. Sellel, mitmes keeles artikkel on, pole tähtsust, see ei muuda sisuliselt midagi. Kui on ikkagi tahtmine täpsustust panna, siis tuleb ka teha artikkel või täpsustus. Täpsustuse võib panna mitmel kujul. Praegusel juhul ei pruugi see olla "Mali jalgpallur", vaid näiteks lihtsalt  "jalgpallur". Peale selle, kui artikkel tuleb, kuidas siis leida see koht siin? Muidugi, on ka alternatiive. Üks on see, et uue artikli loomisel vaadata mitte ainult sissetulevaid linke, vaid kasutada otsingut. Aga kes meist on valmis seda tegema. Reegel on selleks, et kontrollimine oleks lihtsam. Teine võimalus on kirjutada vastava artikli arutelulehele, et on olemas selline-ja-selline link. --Andres (arutelu) 4. september 2023, kell 10:35 (EEST)

Muutsin tagasi selliseks, nagu varem oli. Velirand (arutelu) 4. september 2023, kell 10:42 (EEST)

isegi rootsi vikis ainult punased lingid sellele nimele... https://sport.delfi.ee/artikkel/120243047/kolmekordne-maailmameister-suri-ootamatult Ave Maria (arutelu) 29. oktoober 2023, kell 10:38 (EET)


Arutelu:Jarkko Laine

Mul on ettepanek, et varasema grafitifoto võiks ka tagasi panna (ruumi ju selle artikli juures on ja Vikipeedias avaldamise luba nagunii olemas). Neid loojaid, kellest on tehtud nii hea kvaliteediga grafitiportree, pole just palju. Kuriuss (arutelu) 28. juuli 2023, kell 16:56 (EEST)

Jah, pane tagasi. --Andres (arutelu) 28. juuli 2023, kell 17:37 (EEST)


Arutelu:Maria Listra

"Maria Listra õpib 2015. aasta sügisest Eesti Muusika- ja Teatriakadeemias laulmist." Anonüümne kasutaja eemaldas selle. Velirand (arutelu) 29. juuli 2023, kell 09:43 (EEST)


Arutelu:Challenger 1

"4 (komandör, laskur, laadur, juht) inimest" – vale sõnade järjekord, õige oleks "4 inimest (komandör, laskur, laadur, juht)". See viga pole tavalise teksti keeletoimetuse käigus parandatav (ilmselt nõuaks see mingisse malli või mingile laadilehele tungimist). Kuriuss (arutelu) 29. juuli 2023, kell 13:23 (EEST)


Arutelu:Ahvilised

Oleks tore, kui vajalike õigustega kasutaja lisaks seose inglisekeelse wikipedia leheküljele Haplorhini. Pungats (arutelu) 30. juuli 2023, kell 15:22 (EEST)

Tehtud. --Andres (arutelu) 30. juuli 2023, kell 17:30 (EEST)


Lühendid "EM" ja "CEV" tuleks välja kirjutada, nii et ka võhikust lugeja saaks aru, mida nendega on tahetud öelda. Kuriuss (arutelu) 31. juuli 2023, kell 13:33 (EEST)

https://et.wikipedia.org/wiki/Arutelu:2015. aasta meeste Euroopa meistrivõistlused võrkpallis


Arutelu:Teise kodu turism

"See turismiliik hõlmab nii kohustusi kui ka hüvesid. Eelkõige tuleb luua kontaktid valitsusasutustega ..." – mis riik see küll on, kus turistidel "tuleb luua kontaktid valitsusasutustega"? Kuriuss (arutelu) 31. juuli 2023, kell 15:30 (EEST)


Arutelu:Šiauliai pank

sõna "keskpank" sisaldavad väited pole usutavad. Wkentaur (arutelu) 31. juuli 2023, kell 16:48 (EEST)

Hea tähelepanek! Korrigeerisin teksti ja värskendasin seal kohas andmed. Majandus6 (arutelu) 1. august 2023, kell 22:31 (EEST)

:pean silmas ka teist väidet: Pank loodi 1991. aasta novembris Leedu keskpanga Šiauliai tööstusosakonna baasil. Wkentaur (arutelu) 1. august 2023, kell 23:41 (EEST)

::Kustutasin selle lause, kuna ei jäänud praegu sellele silma head kinnitust Majandus6 (arutelu) 7. august 2023, kell 20:07 (EEST)


Kasutaja arutelu:Zemant

Tere tulemast Vikipeediasse, Zemant. Wkentaur (arutelu) 31. juuli 2023, kell 17:08 (EEST)

Tervitused!
Kas mind saab blokeeringust lahti võtta võttes arvesse plokis aega ja aktsepteerides teie reegleid ??? :-(

Kas mind saab deblokeerida? Kõikide reeglite järgimisel! -- Zemant (arutelu) 21. jaanuar 2024, kell 13:22 (EET)


Arutelu:Uhka

Ma kahtlustan, et artiklis mainitud Põltsamaa kooli õpetaja Ene Kask on tegelikult Ene Kase. Esimese isiku eksisteerimise kohta infot ei leia; teine on olemas ning rühma asutamisajal õpetajana tööl ning tantsueas. Ainus ebakõla on see, et artikli järgi oli ta 2012 seisuga endine õpetaja, kuid Kase on seniajani tööl. Võib-olla tegi vahepeal õpetajatöösse pausi. Minnekon (arutelu) 31. juuli 2023, kell 22:23 (EEST)


Arutelu:Kaido Kaaberma

Kaido Kaaberma kohta tänaseni vehklemismaailmas legend, kus meenutatakse 1995. aasta MM, kus Eesti epeemeeskond võitles pääsu eest Atlanta olümpiamängudele Itaalia meeskonnaga, kus viimases vahetuses vehklesid Kaido Kaaberma ja Itaalia üks kuulsaim vehkleja Sandro Cuomo. Eesti oli juba lootusetult maha jäänud, kuid võistlusest tuli võitjana välja just Eesti meeskond tänu Kaido Kaabermale. Tasub meenuatada, et 1996. aasta olümpiamängudel võitis meeste epee meeskonnas just Itaalia ja olümpiavõitjaks tuli ka Sandro Cuomo. Larts (arutelu) 1. august 2023, kell 19:19 (EEST)
Nii pikk esimene lõik ei ole normaalne ega loetav, kogu elulugu on sinna lühidalt püütud ära mahutada. See tuleks peatükkideks jaotada. Pelmeen10 (arutelu) 1. august 2023, kell 20:29 (EEST)


Arutelu:Taimi Parve

"Rakvere rajooni peaveterinaararsti-inspektorina (1955–1985) juhtis loomade nakkushaiguste (veiste leukoos ja tuberkuloos)." – Juhtis mida? Kuriuss (arutelu) 2. august 2023, kell 19:25 (EEST)


Arutelu:Suur Gatsby

Mida tähendab "Filmikunst: John F. Seitz"? Filmikunst on ju kinematograafia vahenditega loodav kunstiliik, kuidas saab üks mees olla terve kunstiliik? Kuriuss (arutelu) 2. august 2023, kell 19:34 (EEST)

Otsetõlge inglise keelest. Peaks olema "operaator". Velirand (arutelu) 2. august 2023, kell 20:39 (EEST)


Panen siia ajalugu, sh varast ajalugu käsitleva viite: "Küberneetika Instituut muutuvas ajas" (2000), https://www.ioc.ee/wiki/doku.php?id=et:kroonika:ajalugu -> https://www.ioc.ee/wiki/lib/exe/fetch.php?media=et:kroonika:trykised:kybi40r4.pdf Bstard12 (arutelu) 3. august 2023, kell 03:34 (EEST)

https://et.wikipedia.org/wiki/Arutelu:Tallinna Tehnikaülikooli Küberneetika Instituut


Arutelu:Nõukogude Liidu kodakondsus

Kas liiduvabariikidel, sealhulgas Eesti NSV-l, oli oma kodakondsus ja kodanikud, nagu väidab viidatud 1935. aasta allikas? 193.40.110.66 3. august 2023, kell 13:42 (EEST)

Selline mõiste oli olemas küll. --Andres (arutelu) 3. august 2023, kell 14:20 (EEST)

Artikkel võikski alata praegu teise lausega. Ma ei leia, et seda mõistet oleks vaja kuidagi täiendavalt defineerida. - [[Kasutaja:Neptuunium|Neptuunium]] ❯❯❯ [[Kasutaja arutelu:Neptuunium|arutelu]] 3. august 2023, kell 14:58 (EEST)

Each of the Soviet republics had its own citizenship law that was very much similar in
format and requirements to the main Soviet citizenship law. However, since these republics
had different paths of becoming part of the USSR, their citizenship laws differed in defining
who is a citizen upon adopting their first Soviet citizenship laws within the USSR system as a
Soviet republic. Thus, as the main Soviet citizenship law, the citizenship laws of the USSR
republics did not have requirements for residency, knowledge of language, etc
Millegi pärast väidab too allikas, et igal (??) liiduvabariigil oli oma kodakondsusseadus. Wkentaur (arutelu) 4. august 2023, kell 13:50 (EEST)
"Sandarm küsivalt jõllitab nuhile,
nuhk aga vahib sandarmit.
Missuguse mõnu, hoo ja hasardiga
nad oleks mind võllasse tassind
seepärast, et käes hoidsin sirbikat, haamrikat
vereva nahaga passi.
Sind hundina pureksin, bürokratism
ja paberid (ükskõik kelle)
ei vääri austust, ülistamist,
kus kurat nad käigu. Kuid selle
ma esitan aardena, millist ei ole
seni maailm veel näinud kordagi.
Las tunnevad kadedust. Mina olen
Nõukogude Eesti kodanik."
Praktikas sellist asja ju ei olnud. Isikut tõendavates dokumentides oli "rahvus", mis ei olnud sama, mis ingliskeelne "nationality", aga kõik olid Nõukogude Liidu kodanikud. Ei olnud ühest "liiduvabariigist" teise naturaliseerimise, vabastamise ega väljaheitmise reegleid ega praktikat. Välismaalt vaadates oli CCCP unitaarriik ja kõik olid siin venelased. Puhtteoreetiliselt hakati "Eesti NSV kodakondsusest" rääkima vist millalgi koos IME-ga, aga see ei muutunud kunagi tegelikuks. --193.40.110.66 4. august 2023, kell 14:22 (EEST)

see on maitse küsimus, kas kirjutada Eesti NSV "kodakondsus" jutumärkidega või ilma. Eesti NSV põhiseaduses on see kirjas ilma jutumärkideta. Wkentaur (arutelu) 4. august 2023, kell 20:42 (EEST)

: "Each of the Soviet republics had its own citizenship law" Liiduvabariikidel ei olnud oma kodakondsusseadusi. Velirand (arutelu) 4. august 2023, kell 21:17 (EEST)

:: Võib-olla on mõeldud õigust, mitte seadust.

:: Mul on justkui meeles, et kodakondsusest loobumine käis Eesti NSV kaudu. --Andres (arutelu) 6. august 2023, kell 01:14 (EEST)

::: "Eesti NSV kodakondsus" oli sisuliselt sissekirjutus ENSV-s, ei enamat. Velirand (arutelu) 6. august 2023, kell 01:17 (EEST)

:::: Mäletan, kuidas 1988. aastal hakati rääkima Eesti NSV kodakondsuse kehtestamisest. "Varsti saame kõik ENSV kodanikeks", kirjutati ühes artiklis. "Riik" oli eksisteerinud juba 48 aastat, aga kodanikke nagu veel ei olnudki. Aga ajad muutusid ja mingit ENSV kodakondsust kunagi ei kehtestatudki. Kuigi vastav töögrupp 1988. aasta sügisel ENSV Ülemnõukogu Presiidiumi juures moodustati. Velirand (arutelu) 6. august 2023, kell 01:21 (EEST)


Arutelu:Ukraina Eurovisiooni lauluvõistlusel

Ma arvan, et infokastis pole vaja tuua välja sellist parameetrit nagu "halvim koht". Me ei kirjuta ju kirjanike infokasti "kõige untsuläinum teos" ega näitlejate infokasti "kõige hädisem esitus", miks siis on vaja riike ja nende muusikaesitusi sel moel halvustada? Kuriuss (arutelu) 3. august 2023, kell 16:42 (EEST)


Kasutaja arutelu:Violanta22

Oled kyll tegelikult juba mõnda aega tegutsenud, aga siiski – tere tulemast Vikipeediasse! :) - Neptuunium ❯❯❯ arutelu 4. august 2023, kell 11:29 (EEST)

Aitäh! :) Violanta22 (arutelu) 4. august 2023, kell 11:30 (EEST)
Oled nyydsest usaldatud kasutaja. Aityma hää kaastöö eest! - Neptuunium ❯❯❯ arutelu 9. august 2023, kell 15:27 (EEST)

Suur tänu! ♡ Violanta22 (arutelu) 9. august 2023, kell 15:32 (EEST)

Selliseid läbipaistmatuid linke soovitan vältida: Draakon. Parem on linkida ümbersuunamislehele. Kuigi mõlemal juhul viib link samasse artiklisse, siis on võimalik kujutleda, et ümbersuunamislehe asemele tehakse uus artikkel või ümbersuunamisleht suunatakse sobivamasse artiklisse. Kui artiklis ongi lingitud sama mõistet, mis lingitud sõna ütleb, siis pole artiklis enam vaja hiljem hakata linke kohendama.
Kui tahaks mõiste linkida kuhugi ja täpselt seda mõistet pole olemas artikli või ümbersuunamislehena, siis võid ise ümbersuunamislehe luua. Kaniivel (arutelu) 11. veebruar 2024, kell 13:20 (EET)

Selge. Violanta22 (arutelu) 11. veebruar 2024, kell 13:32 (EET)

Nägin, et olid artiklis Sophia (gnostiline kontseptsioon) sama allika iga kord viitena ära toonud, ainult lehekülje number oli erinev. Ma viisin artiklis viited üle malli Sfn kasutama. Palju ilusam sai. Kaniivel (arutelu) 22. veebruar 2024, kell 18:43 (EET)

Tänan! Violanta22 (arutelu) 23. veebruar 2024, kell 13:15 (EET)


Arutelu:Harry Karis

"Ta on kirjutanud Eesti teaduse biograafiline leksikoni 1. köite aastal 2000 Tallinnas." Ta ei ole seda raamatut kirjutanud. Temast on seal kirjutatud. Velirand (arutelu) 4. august 2023, kell 13:01 (EEST)

Võtsin välja. --Andres (arutelu) 4. august 2023, kell 14:06 (EEST)


Arutelu:Alfonso Portillo

"Pärast seda, kui ta 2004. aastal oma puutumatuse kaotas ..." – jääb segaseks, kas puutumatus võeti talt ära kriminaalkorras, või mõeldakse siin lihtsalt seda, et tal polnud ekspresidendina enam samaväärset puutumatust kui oli presidendina? Kuriuss (arutelu) 4. august 2023, kell 16:57 (EEST)


Arutelu:Andres Tõnisson

Mis aastal lõpetas ülikooli? "... töötanud keskkonnaspetsialistina" – kus? mis aastatel? Kuriuss (arutelu) 4. august 2023, kell 19:10 (EEST)


Arutelu:Reval (täpsustus)

EKI teatmikust: "Ajaloolisi eksonüüme tekstis kasutades sobiks põhinimeks siiski panna eestikeelne nimi ning tekstis võiks vältida muljet, nagu oleksid ajaloolised eksonüümid kohtade varasemad nimed. Nt Reval pole Tallinna varasem nimi, täpsem oleks öelda, et Reval on Tallinna saksakeelne nimi, mida kasutati üsna üldiselt kuni 1930. aastate keskpaigani, mõnevõrra on see kasutusel tänapäevalgi. Reval’it ei nimetatud ümber Tallinnaks 24.02.1918, kuigi isegi saksakeelne Wikipedia oma Tallinna artiklis nii väidab." Kuriuss (arutelu) 4. august 2023, kell 19:43 (EEST)

Minu meelest praegu on õigesti. --Andres (arutelu) 6. august 2023, kell 01:24 (EEST)


Arutelu:Kägi-Jaani tamm

Tekstis on kord nii, kord naa 176.46.21.211 5. august 2023, kell 01:24 (EEST)


Arutelu:Andrus Muld

Kas tõesti on pealkiri just sellise kirjapildiga? Kuriuss (arutelu) 5. august 2023, kell 17:54 (EEST)


Arutelu:Püha Johannese Kool

Jutt füüsikaõpetajast ei sobi siia. --Andres (arutelu) 6. august 2023, kell 00:10 (EEST)

Kuidas toetab loovuse arengut laste osalemine "igapäevastes hommikupalvustes"? Mulle mõjub see koht igatahes usupropagandana. Metzziga (arutelu) 4. detsember 2023, kell 15:16 (EET)

See ei ole tõesti ilmne. --Andres (arutelu) 5. detsember 2023, kell 10:16 (EET)


Arutelu:Humanitaarkoridor

Mis kategooria see saama peaks? Velirand (arutelu) 6. august 2023, kell 10:31 (EEST)


Arutelu:Bundeswehr

Ühendatud toetusteenistus on valdkond, mille juhtorganiks on Ühendatud toetusteenistuse väejuhatus. Palun edaspidi seda mitte parandada. Octagon11 (arutelu) 6. august 2023, kell 11:33 (EEST)


Kasutaja arutelu:PillePrix

Kuna oled teinud head tööd ja vandalismi pole sinult oodata, siis tegin sind just äsja usaldatud kasutajaks. Õnneöikku toimetamist! Taivo 6. august 2023, kell 20:30 (EEST)

Tere!

Aitäh tunnustuse eest! Proovin teenitud usaldust hästi kasutada! PillePrix (arutelu) 9. august 2023, kell 11:17 (EEST)


Arutelu:Võigaste

Miks Wikidata elanike arvu ei kuva? Velirand (arutelu) 7. august 2023, kell 00:45 (EEST)


Arutelu:Peeker-ebalehtrik

Teistes vikides on sugukonnaks märgitud Pseudoclitocybaceae ehk ebalehtrikulised. Raamaturott (arutelu) 7. august 2023, kell 15:34 (EEST)

E-elurikkuses on heinikulised. Ju see on uus sugukond. --Andres (arutelu) 8. august 2023, kell 00:44 (EEST)


Malli arutelu:Kasutaja pole psühhiaater

Ma mõnevõrra kahtlen selle malli vajalikkuses. Velirand (arutelu) 8. august 2023, kell 08:23 (EEST)

https://et.wikipedia.org/wiki/Malli arutelu:Kasutaja pole psühhiaater


Arutelu:Carl Edwin Wieman

Miks on vaja kirjutada infokasti umbluumääratlus "õpetlane", kui artikli sisuosas on selgelt öeldud, et tegu on füüsikuga? Nobeli auhindu ei jagata "õpetlastele", neid saavad ikka kindlate teadusvaldkondade teadlased. Lisaks olen mitmes artiklis märganud, et keegi vikipedistidest kipub kasutama sõna "õpetlane" hoopiski õpetaja ja õppejõu tähenduses ... Kuriuss (arutelu) 8. august 2023, kell 14:36 (EEST)

Wikidata infokasti võiks tavalise infokastiga asendada. Velirand (arutelu) 8. august 2023, kell 15:23 (EEST)

:Arvan sama. Ja mitte ainult siinses isikuartiklis. – Hirvelaid (arutelu) 8. august 2023, kell 16:27 (EEST)


Arutelu:Vase tänav (Tallinn)

Albatross ei olnud valuutapood. Boonid ei olnud valuuta. Velirand (arutelu) 8. august 2023, kell 21:34 (EEST)


Arutelu:Adam von Gernet

Tema isa oli aastatel 1878-1886 Läänemaa kreisisaadik. Parlamendisaadik ta küll ei olnud. The Prince of Tartu (arutelu) 8. august 2023, kell 21:54 (EEST)


Arutelu:Antsla kogudus

"... mis praegu tegutseb filiaalina" – mille filiaalina? Kuriuss (arutelu) 10. august 2023, kell 18:53 (EEST)


Arutelu:Itaalia köök

Mingi sissejuhatav lause võiks olla alguses. Velirand (arutelu) 11. august 2023, kell 20:09 (EEST)


Arutelu:United Launch Alliance

Rakettide "üleslennutamise" asemel tuleks kasutada entsüklopeediasse paremini sobivat sõnavara. Kuriuss (arutelu) 12. august 2023, kell 14:55 (EEST)

Soovita parem sõna. --Andres (arutelu) 12. august 2023, kell 18:39 (EEST)

: Just. Mis oleks siis parem väljend või sõna, millega tõlkida inglise keelest launcn, launch services? Kuriussi muudatus, milles ta asendas "üles lennutamise" "õhuruumi saatmisega", pole ka õige. Seal, kuhu raketid saadetakse, õhku pole. Kui, siis "ilmaruumi saatmine". "Ilmaruumi saatmise teenus" mõjub aga ülikohmakalt. On olemas mõiste raketistart, aga "raketistardi teenus" on imelik. Teenuse sisu ei seisne startimises, vaid selles, kuhu rakett ja kasulik last lõpuks viiakse/jõuab. Kaniivel (arutelu) 14. august 2023, kell 13:09 (EEST)


Arutelu:Kirivaksiklased

Taksonitabel? Velirand (arutelu) 12. august 2023, kell 15:05 (EEST)


Arutelu:31. märts

"... pandi alus Kohtla-Järve Põlevkivimuuseumile" – sellest ei selgu, kas pandi uuele hoonele nurgakivi või alles otsustati, et asutatakse muuseum. Aga entsüklopeedia peaks andma üheselt mõistetava info. Kuriuss (arutelu) 12. august 2023, kell 16:41 (EEST)


Arutelu:Teele

"Teele Raja (Raja Teele), tegelane Oskar Lutsu teostest" Kas on ikka kindel, et Raja oli ta perekonnanimi? Kas see talu nimi ei olnud? Velirand (arutelu) 12. august 2023, kell 17:19 (EEST)

Minu meelest ka on see talu nimi. --Andres (arutelu) 12. august 2023, kell 18:36 (EEST)


Arutelu:Genealogy

"Genealogy oli Armeenia koosseis" Kas sõna "koosseis" ansambli tähenduses on aktsepteeritav? Velirand (arutelu) 12. august 2023, kell 18:07 (EEST)

Võib-olla saab paremini sõnastada, aga tahetakse öelda, et see oli ad hoc ansambel. --Andres (arutelu) 12. august 2023, kell 18:31 (EEST)


Kasutaja arutelu:Katlina

You have been a medical translators within Wikipedia. We have recently relaunched our efforts and invite you to join the new process. Let me know if you have questions. Best Doc James (talk · contribs · email) 12:34, 13 August 2023 (UTC)

Invitation to Rejoin the [https://mdwiki.org/wiki/WikiProjectMed:Translation_task_force Healthcare Translation Task Force]


Kasutaja arutelu:Hanrein


Kasutaja arutelu:Erkkikull


Kasutaja arutelu:Hauakaevaja


Kasutaja arutelu:Silver Juvanen


Arutelu:Jaapani spits

Infokast? Velirand (arutelu) 13. august 2023, kell 09:41 (EEST)


Arutelu:Vene Uurimiskeskus Eestis

inforegister.ee-st on ammu kustutatud (https://www.inforegister.ee/80074283-VENE-UURIMISKESKUS-EESTIS-MTU) Velirand (arutelu) 13. august 2023, kell 10:06 (EEST)


Arutelu:Horisont (ajakiri)

"Viimastel aastatel" asemel tuleks entsüklopeedias kasutada konkreetseid ajamääratlusi. Kuriuss (arutelu) 13. august 2023, kell 16:16 (EEST)


Arutelu:Andri Biletskõi

Neil on kolonelide asemel polkovnikud. Octagon11 (arutelu) 14. august 2023, kell 00:50 (EEST)


Arutelu:Akvakultuur

Kummagi välislingi klõpsamisel ei avane sisu, mida lingi kirjelduses lugejale lubatakse. Kuriuss (arutelu) 14. august 2023, kell 16:28 (EEST)


Arutelu:Pere Sihtkapital

"Vaata ka" alaosas on Norstat. Mis seos sel Pere Sihtkapitaliga on? Minnekon (arutelu) 14. august 2023, kell 19:42 (EEST)

Tekstist seos ei ilmne. Eemaldatud. Tibuvihm (arutelu) 30. oktoober 2023, kell 12:06 (EET)
 kustutasid viidatud materjali põhjendusega: "Eemaldatud väheusaldusväärsetel viidetel põhinevat infot". See vajab rohkemat selgitamist. Näiteks võib-olla ainult ülikooli enda kodulehel avaldatud teade esmase allikana ei sobiks, aga sama teade avaldati ka ajakirjanduses, sh kohe järgmisena siin artiklis viidatud AK loos. --Minnekon (arutelu) 30. oktoober 2023, kell 16:11 (EET)

Täpsustan. Olles jälginud Eamets vs TÜ vaidlust, vastukäivaid esitatud seisukohti, oleks põhimõtteliselt kaks võimalust selle info neutraalseks käsitlemiseks: kas esitada kogu kättesaadav info või jätta ära ka "ühepoolne" TÜ-lt pärinev info. Asjaolu, et (valdavalt küll samast allikast tuleva) info on ajakirjandus samuti esitanud, parandab tõesti allika kui sellise kontrollitavust, kuid pidasin silmas allika ebausaldusväärsust just tõenäolise kallutatuse seisukohalt. Juhtumis, milles on õiguslik vaidlus, ei ole neutraalne esitada vaid ühe poole seisukoht. Samal ajal pole selle vastu tõenäoliselt nii suurt avalikku huvi, mis õigustaks püüet kajastada käesoleval wiki lehel kogu selle juhtumi ilmselt mahukaid asjaolusid, mida tuleks koondada paljudest allikatest; seda eriti, kuna nimetatud isikud (Raul Eamets ja eriti Tartu Ülikool) on vaid nõrgalt Pere Sihtkapitaliga seotud. Kui kellelgi on selleks huvi ja mahti, peaks neid puudutavat vaidlust detailselt kajastama tõenäoliselt nende endi või miks mitte eraldi "uuringuskandaali" lehel ja võib-olla teha kokkuvõte käesolevale lehele.

Järeldus: kuna kajastuse neutraalsust on selle teema puhul raskem tagada kui jätta kajastamata, eemaldada potentsiaalselt eksitav (ja vaid osaliselt lehega seotud) informatsioon. Kindlasti on ka muid lähenemisi, kuid käesoleval juhul vähem on parem, sest vikipeedia ühe peamise põhimõtte - neutraalse kajastamise - põhimõtet ei õnnestu lihtsa vaevaga järgida. Tibuvihm (arutelu) 30. oktoober 2023, kell 18:45 (EET)

Jah, võib-olla küll tuleks osa materjali üle viia teise artiklisse.

Ma olen nõus, et allika erapoolikust ei muuda ka see, kui info avaldatakse üleriigilises ajakirjas. Üks võimalus erapooletusele kaasa aidata on mainida algallikat, näiteks seda, kes seda väidab. Isegi kui vastaspoole väidet on võib-olla raske leida, peaks selle ikkagi ära tooma, kui see on kättesaadav. Artikli kirjutamine ei peagi olema kerge ega ühe inimese ülesanne. Eemaldamine ei ole minu meelest hea sellepärast, et järgmine kirjutaja peab sel juhul uuesti sama info leidma. --Andres (arutelu) 30. oktoober 2023, kell 20:39 (EET)
Minu tähelepanekute järgi on 1) muudetud fakte viidete all (on ju arusaadav, et seda ei tohi teha) ja 2) eemaldatud materjali viitega allika ebausaldusväärsusele. --Andres (arutelu) 30. oktoober 2023, kell 20:29 (EET)

Seda küll, et ülikooli seisukoht tuleks esitada ülikooli seisukohana, mitte faktina. Kõiki juhtunuga seotud detaile ei peagi siin kirja panema, aga nüüd on välja jäänud intsidendi keskne probleem - see, et vähemalt ülikooli seisukohast ei tohtinud Eamets ülikooli nimel sõlmidagi sellist lepingut ja rahvastikuregistrist saadi inimeste andmed tänu Eametsa õiguslikult tühisele ja eetliselt küsitavale tegevusele. Eametsa seisukoha saab ka lisada, aga kas ta mitte ei tunnistanud, et poleks tõesti tohtinud lepingut sõlmida. Praegune artikliversioon ei ava Eametsa isiklikku rolli toimunus piisavalt. Minnekon (arutelu) 31. oktoober 2023, kell 15:28 (EET)

:"Eemaldamine ei ole minu meelest hea sellepärast, et järgmine kirjutaja peab sel juhul uuesti sama info leidma." > Sellega nõustun ja tõepoolest võiks olla parem lahendus täpsustada, mis toimus "TÜ väitel". Ma hetkel veel parandust koos taastamisega ei tee, võib-olla tuleb veel parem mõte (eelkõige ajaline võimalus otsida teise poole seisukohti kajastavaid allikaid).

:"1) muudetud fakte viidete all (on ju arusaadav, et seda ei tohi teha)" > Sellega ma ei nõustu, sest viidetest olid algselt faktid valesti üle toodud või ebatäpselt sõnastatud. Täpsemalt, lugesin viidatud allikad üle ja avastasin kaks probleemi. I: viidetest oli tehtud meelevaldne tõlgendus/järeldus, viited ei sisaldanud päris seda, mis viki artiklisse oli jõudnud. II: viidetes (ajakirjanduslikud artiklid) oli juba algselt arvamusi/hinnanguid, millel ei olnud selgelt näidatud faktilist alust. Neid ei tohiks omakorda "faktina" edasi viidata. Nt algset artiklit lugedes oli selge, et "katuserahad" oli vale hinnang juba algallikas. Katuseraha viki artikkel selgitab korrektselt, mis on poliitikute "katuserahad", Pere Sihtkapitali puhul aga oli jutt valitsuse otsusega antud riigieelarvelisest tegevustoetusest, nagu kinnitab ka Pere Sihtkapitali enda veeb (https://peresihtkapital.ee/kkk/, sellele eraldi viitama ei hakanud ja ei jõudnud otsida ka kindlaid algallikaid, e otsuseid endid). Igal juhul on see katuserahadest erinev rahastamise kategooria. Ilmselt ei teinud ka ajakirjanik endale teemat enne kirjutamist selgeks. Tibuvihm (arutelu) 2. november 2023, kell 12:19 (EET)


Arutelu:Aleksander Tammert

Ei saa aru, miks Eesti rekordiste jaotises on tekitatud selline arvupuder:
* 1998 65.35 7. mai (Abilene, Texas, USA)
* 1999 65.36 8. mai (Denton, Texas, USA)
* 1999 66.95 8. mai (Denton)
* 2000 67.02 6. mai (Austin, Texas, USA)
* 2000 67.41 6. mai (Austin)
* 2002 67.68 23. mai (Tartu)
* 2002 67.75 23. mai (Tartu)
* 2004 68.48 27. märts (Arlington, Texas, USA)
* 2006 70.82 15. aprill (Denton)

Kuriuss (arutelu) 15. august 2023, kell 15:12 (EEST)

Tegin korda. Pelmeen10 (arutelu) 15. august 2023, kell 23:24 (EEST)


Arutelu:Seemiskollane

Piltidega värvikast artikli alguses on reserveeritud ainult eesti keele 11 põhivärvinimele, muude toonide puhul soovitan tavalisi värvikaste ja pildid galeriisse. Pildid pole muide väga adekvaatsed, valitud ilmselt mingi meelevaldse värvisarnasuse alusel, kuid seal peaks olema kindlasti erinevaid seemisnaha näiteid, tooninäiteid värvikäsiraamatutest ja objekte, mis on mõnes värvikirjeldussüsteemis ära töödud värvuse etalonnäidetena. Evlper (arutelu) 15. august 2023, kell 17:51 (EEST)

Piltidega tegelen kunagi hiljem küll. Evlper (arutelu) 15. august 2023, kell 17:54 (EEST)

:Eestikeelses vikipeedias peaks olema värvisõna kasutus ja seosed eestikeelsetes tekstides, kuid otsingutes ei tule praktiliselt midagi eestikeelset välja, nii et tõenäoliselt on "seemiskollane" siin ingliskeelse sõna "buff" tõlge. Sellele paistab viitavat ka pildivalik, mis on kopeeritud ingliskeelsest artiklist. Püstitan küsimuse laiemale ringile: kas on üldse mõtet selliseid tõlkesõnu ilma n-ö kohaliku seoseta artikliks teha?Evlper (arutelu) 15. august 2023, kell 21:19 (EEST)

::Ma arvan, et on mõtet. Me ju tahame, et värvitoonidest oleks artiklid. Andres (arutelu) 16. august 2023, kell 12:04 (EEST)


Arutelu:Väärismetallid

EKI soome-eesti sõnastikus on jalometalli tõlgitud väärismetalliks. http://www.eki.ee/dict/fie/index.cgi?Q=jalometalli&F=M&C06=et. Kui EKI tõlge on õige, peaks meie artiklis olema link soome artiklile. Selles artiklis räägitakse ka vasest. Inglise keeles on 2 erinevat artiklit noble metal ja precious metal. Vene keeles üks: Благородные металлы. Väike segadus terminites. Kui keegi teab teemat, palun täpsustage. Ja artiklis võiks olla selgitus, et miks väärismetallid pole keemiliselt nii aktiivsed kui teised metallid. Ja kas see nende elementide omadus põhjustab väärismetallide iseärasuse, et neid leidub looduses ka ehedal kujul (https://en.wikipedia.org/wiki/Native_element_mineral)? Nimelik (arutelu) 16. august 2023, kell 14:03 (EEST)
EKI sõnastik annab ka inglise keeles väärismetalli vasteks noble metal, mitte precious metal. https://www.eki.ee/dict/ies/index.cgi?Q=noble+metal&F=M&C06=et --Nimelik (arutelu) 16. august 2023, kell 14:14 (EEST)
Vaatan ka saksa-eesti sõnastikust, et edelmetalle on väärismetall. https://de.wikipedia.org/wiki/Edelmetalle saksa artikkel Edelmetalle. --Nimelik (arutelu) 16. august 2023, kell 14:24 (EEST)
Samuti rootsi ädelmetall on eesti väärismetall. Tahaks artikli linkida ka rootsikeelse artikliga []. Terminitega on mingi segadus. --Nimelik (arutelu) 19. august 2023, kell 14:22 (EEST)


Arutelu:Arengubioloogia

Selles artiklis tuleks kindlasti selgitada ka seda, mis vahe on arengubioloogial ja evolutsioonibioloogial. Kuriuss (arutelu) 16. august 2023, kell 19:41 (EEST)


Arutelu:Ukraina muusika

Millal need "viimased aastad" konkreetselt olid? Kuriuss (arutelu) 16. august 2023, kell 19:45 (EEST)

Sellised kohad võiks märgistada malliga Mall:Millal. Kaniivel (arutelu) 16. august 2023, kell 21:45 (EEST)


Arutelu:Vanderbilti Ülikool

"U.S. News & World Reporti edetabelis on Vanderbilti Ülikool USA ülikoolide seas 18. kohal." – Mis aastal see nii oli või mis seisuga on? Kuriuss (arutelu) 18. august 2023, kell 17:43 (EEST)


Arutelu:Edvin Matson

"eesti farmatseut" Kas ta baltisakslane ei olnud? Velirand (arutelu) 18. august 2023, kell 23:42 (EEST)


Arutelu:Boriss Parõgin

"Vene Föderatsiooni austatud teadlane" – millisel eestikeelsel allikal see tõlge põhineb? Kuriuss (arutelu) 19. august 2023, kell 01:27 (EEST)

Teeneline. Aga ma ei tea, kas on teadlane või teadustegelane :) --Andres (arutelu) 19. august 2023, kell 01:59 (EEST)


Arutelu:Brunch

kuidas seostuvad drag show ja brunch? Le Boréalien (arutelu) 19. august 2023, kell 23:47 (EEST)


"Pyatrashkyavichyute" ei saa kindlasti olla leedu soprani õige nimekuju, aga kas õige võiks olla ehk Petruškevičiūtė?  Ma ei leia sellele praegu täit kinnitust. Kuriuss (arutelu) 20. august 2023, kell 03:13 (EEST)

https://et.wikipedia.org/wiki/Arutelu:Leedu Riiklik Ooperi- ja Balletiteater


Arutelu:Priit Künnapas

Peaks vist olema eesti näitleja ja ettevõtja. Velirand (arutelu) 20. august 2023, kell 11:02 (EEST)


Selle sama inimese kohta on nüüd wikipedias kaks artiklit. Kas äkki üks neist tuleks kustutada? W.A. von Schlippenbach (arutelu) 20. august 2023, kell 11:58 (EEST)

https://et.wikipedia.org/wiki/Kasutaja arutelu:Silvester2017/Jakob von Derfelden


Arutelu:László Kovács

"Töötas alates 1975. aastast Ungari Sotsialistlikus Töölisparteis." Seda tuleb täpsustada. Praegune versioon kõlab natuke imelikult. Velirand (arutelu) 20. august 2023, kell 16:18 (EEST)


Arutelu:Eesti kirikulugu

Praegusel kujul ei ole see ju artikkel. Velirand (arutelu) 21. august 2023, kell 10:49 (EEST)


Arutelu:Illiberaalne demokraatia

Kas illiberaalne demokraatia ja juhitud demokraatia on ikka sünonüümid? Velirand (arutelu) 21. august 2023, kell 14:17 (EEST)


Arutelu:Susanne Bartsch

tänan Sind keelel tõsisemalt silma peal hoidmast, kuid tõden. Et, eemaldad ja pöörad grammatika nimel rangelt tagasi lausetest siduvaid nüansse, sidesõnasid, mõtte- ja sidekonstruktsioone, üleminekulist keelemängulisust, vms. Kõike, mis teeb lugemist ladusamaks ja nägemust hoomatavamaks. Mõistan, et kirjutatakse entsüklopeedilisi artikleid, aga siingi läheb vaja vaheaine(s)t. Tekst vajab sidusust koospüsimiseks ja edasiarenduseks, me ei saa olla redutseerivalt koguaeg tükkis või krampis, keskendudes vaid siselinkidele ja nendest avanevatele sissevaadetele.
----
Umbes sama, et kunagi 1990. aastate lõpul müüdi käteseepi Safeguard, mis lubas maha pesta 99,9% batsilutsikutest (ennäe morfoloogiat ja süntaksit). Aga, nondega koos hävisid ka kõik kasulikud...
Inglise keeles on väljend gobbledygook, kuidas aga eesti keelde panna tekstuaalset pudru ja visuaalselt kapsaid?
Le Boréalien (arutelu) 22. august 2023, kell 00:30 (EEST)


Arutelu:Directo

Artikkel annab ülevaate, mis on Directo tarkvara ja milleks seda saab kasutada Andruseigel (arutelu) 22. august 2023, kell 10:53 (EEST)

Mulle tundub see reklaamina.

Ma pole kindel, kas see teema on tähelepanuväärne. --Andres (arutelu) 22. august 2023, kell 11:51 (EEST)

: Kui ma reklaami eemaldasin, siis järgi ei jäägi peaaegu midagi. Ma ei tea ka, kas on tähelepanuväärne. Kaniivel (arutelu) 22. august 2023, kell 14:44 (EEST)


Arutelu:Eve Pärnaste

no kuulge!!! peab ju olema see inimene kuidagi ka Vikipeedias kunstiga seotud!!!! või see tõesti pole võimalik? Ave Maria (arutelu) 23. august 2023, kell 00:33 (EEST)


Arutelu:Helgi Saldo

ummm.... eee.... kas väärib artiklit ja viited vajavad vormistamist ja kriipsud ületoimetamist ja kõik need muud minu tüüpilised küsimused. Ave Maria (arutelu) 23. august 2023, kell 01:09 (EEST)

Minu hinnangul väärib. Tegemist on silmapaistva LGBT+ aktivisti, drag artisti ja kultuurikorraldajaga (mh seotud PÖFFI ja HÖFFIGA). Kiirel guugeldamisel on arvamuslugusid ja usutlusi Eesti Ekspressist, Müürilehest, ERR-ist, Postimehest jne. Ta on pälvinud LGBT Ühingu Vikerkaarekangelase tunnustuse kultuurivaldkonnas. See tähendab, et et tähelepanuväärsuse kriteerium on minu arvates täidetud. Taavik27 (arutelu) 23. august 2023, kell 18:14 (EEST)


Arutelu:Dmitri Gorelov

"Vene Föderatsiooni austatud tervishoiutöötaja" – mis allikal selline tõlge põhineb? Kuriuss (arutelu) 24. august 2023, kell 02:31 (EEST)


Arutelu:Šlienava

"... aastal 1959 ujutati vana kihelkonna keskus Kampiškės Kaunase veehoidla rajamisel üle ja nii ehitati 1958 Šlienaisse uus kihelkonnakirik" – kas aastaarvud on ehk vahetusse läinud? Kuriuss (arutelu) 24. august 2023, kell 02:40 (EEST)

On tõesti, tänan märkamast! - Melilac (arutelu) 24. august 2023, kell 21:38 (EEST)


Arutelu:Tarawa lahing

Lõpetasin selle artikli alguse tõlkimise. Ktkvtsh (arutelu) 24. august 2023, kell 11:33 (EEST)


Kasutaja arutelu:Ktkvtsh

Tarawa lahing Tõlke esimene osa valmis.
Ktkvtsh (arutelu) 24. august 2023, kell 11:36 (EEST)


Arutelu:Varssavi Suur Teater

"Töölipu I klassi orden" – millisel allikal see tõlge põhineb? Kas tegu on Tööpunalipu ordeni Poola sugulasega? Kuriuss (arutelu) 25. august 2023, kell 00:08 (EEST)

:pl:Order Sztandaru Pracy. Kuidas seda siis teisiti tõlkida? --Andres (arutelu) 2. september 2023, kell 12:37 (EEST)
"Uue teatri esimeseks muusikajuhiks sai vene päritolu dirigent." – nimi puudub. Kuriuss (arutelu) 2. september 2023, kell 02:43 (EEST)


Arutelu:Javier Milei

"... saavutas ta märkimisväärse võidu Argentina eelvalimistel, kus tema toetajad moodustasid üle 30% kõigist häältest"
# Mis valimiste eelvalimised need täpsemalt olid?
# Toetajad ei ole ju hääled, et nad saaksid moodustada üle 30% kõigist häältest. Tema toetajad ehk andsid need hääled talle, mitte ei moodustanud?
# Uduse "märkimisväärse võidu" asemel võiks sõnaselgelt välja öelda, kas ta siis võitiski kõige suurema häälte arvuga valimised või pääses järgmisse valimisvooru või aitas oma parteil järgmisse vooru saada vms. Kuriuss (arutelu) 25. august 2023, kell 00:40 (EEST)


Arutelu:Avicenna enharmooniline diesis

Esimene lause on pooleli jäänud. Velirand (arutelu) 25. august 2023, kell 13:17 (EEST)


"Ooperi originaalitiitel" ei ole korrektne eesti keel. Ooperil on eesti keeles pealkiri. Kuriuss (arutelu) 25. august 2023, kell 19:23 (EEST)

https://et.wikipedia.org/wiki/Arutelu:Võimalus teeb varga ehk Kohvri vahetus


Arutelu:McComb

Kuidas taolist siselinkide üksteise otsa kuhjamist paremini korraldada/korrastada?
Kas siin kehtivad grammatilised reeglid ning milline peaks olema asukoha kirjeldamisel kokkulepitud järjestus?
Kas riik→osariik→maakond→linn→linnaosa→tänav→majanumber või vastupidi: majanumber←tänav←linnaosa←linn←maakond←osariik←riik.
Küsin just Ameerika Ühendriikide või teisi suurriike nagu Brasiiliat silmas pidades? Le Boréalien (arutelu) 26. august 2023, kell 03:15 (EEST)

Nii nagu siin praegu on, tulebki teha. --Andres (arutelu) 26. august 2023, kell 04:26 (EEST)


Arutelu:Harald Tammer

Kuidas osa teksti väljavõtmisesse suhtuda? Velirand (arutelu) 27. august 2023, kell 00:15 (EEST)
Tomingas ega Roolaht-Kordes pole usutavad allikad. Kui neid tingimata sisse panema peab, siis lisandusega, et propagandistid väidavad nii.
"11. okt 1947 väljastatud surmatunnistus nr 2528 kinnitab, et Tammer, Harald Peetri poeg tunnistati surnuks 10. okt 1947. Surmatunnistusele on lisatud: Harald Tammer on surnud 6. mail 1942 (mõningatel andmetel on surmaajaks märgitud 6. juuni 1942, kenotaafil 2. juuni 1942) NSV Liidu Siseministeeriumi tööparanduslaagris." Ei ole usutav, et see kõik on kirjutatud 1947. aasta surmatunnistuses. Võimalik, et Tammerile kirjutati eri aegadel eri kuupäevaga surmatunnistus (selliseid juhtumeid on olnud) ja varasemates võis olla surma-aasta vabalt isegi 1947. Seda tuleks täpsustada.
Siin tuleb veel teha: initsiaalide asemele eesnimed ja nimedele kahekordsed sulud ümber, digiteeritud allikaile (eriti ajaleheartiklitele) lingid, dokumentide tsitaate täpsustada (nagu see ülalolev surmatunnistus). Praegu ei jõua. --46.131.23.234 27. august 2023, kell 01:11 (EEST)


Arutelu:Karin Kaup Lapõnin

Kas ikka järjestatakse Lapõnin, Karin Kaup? Kaup ei ole ju eesnimi. Velirand (arutelu) 27. august 2023, kell 09:12 (EEST)


Arutelu:Ewa Krzyżewska

Ma ei saa aru, miks oli viidatud tekst vaja lõikudeks jagada. Velirand (arutelu) 27. august 2023, kell 17:29 (EEST)


Arutelu:John Stewart Bell

"Kategooriad:Iiri füüsikud" Minu meelest peaks olema kategooria Suurbritannia füüsikud. Velirand (arutelu) 27. august 2023, kell 20:41 (EEST)


Arutelu:Teater KaRakTer

"... festivalil [sai] ARTimi suure tunnustuse lavastus ..." – kas auhinna nimi oligi "ARTimi suur tunnustus"? Kuriuss (arutelu) 28. august 2023, kell 05:23 (EEST)


Arutelu:Roostetuvi

Kas illustratsioonil olev liik ei ole mitte Chaunoproctus ferreorostris (:en:Chaunoproctus ferreorostris)? Raamaturott (arutelu) 28. august 2023, kell 13:48 (EEST)

Jah, Chaunoproctus ferreorostris on pildil samuti, see on suure nokaga vintlane all paremal. Suur tuvi keskel on roostetuvi, tema nimi on tahvlil küll kirjas N. meyeri, kuid paigutamine väljasurnute hulka (raamatu pealkiri on "Extinct birds") ja roostevärvi tiivad annavad alust pidada seda illustratsiooni roostetuviks (N. duboisi). Mauritiuse tuvi (N. meyeri) ei ole välja surnud ja tema tiivad on kiltkivivärvi, saba roostevärvi. Evlper (arutelu) 28. august 2023, kell 19:36 (EEST)

:Ole nii kena ja lisa täpsem seletus ka artiklis pildi allkirja juurde.--Raamaturott (arutelu) 28. august 2023, kell 20:29 (EEST)


Arutelu:Kriitilises seisundis

Keskkonnaministeeriumist saadud andmete põhjal on punase nimestiku juhtrühma poolt heaks kiidetud ja kehtivad juba 2016. aastast uued liikide ohustatuse kategooriate nimetused:
* Lühend - Nimetus 2008 - Nimetus 2016
* RE - Regionaalselt välja surnud - Piirkonnas väljasurnud
* CR - Äärmiselt ohustatud - Kriitilises seisundis
* EN - Eriti ohustatud - Väljasuremisohus
* VU - Ohualdis - Ohualdis
* NT - Ohulähedane - Ohulähedane
* LC - Ohuväline - Soodsas seisundis
* DD - Puuduliku andmestikuga - Puuduliku andmestikuga
* NA - Mittehinnatav - Mittehinnatav
* NE - Hindamata - Hindamata
----------

Märkus. Need sisalduvad järgmistes eesti keelde tõlgitud materjalides:

IUCN, 2012. IUCN-i punase nimestiku kategooriad ja kriteeriumid: versioon  3.1. Teine väljaanne. Gland, Šveits, ja Cambridge, Ühendkuningriik: IUCN. iv + 32lk. Tõlge eesti keelde. Kättesaadav:  https://www.keskkonnaamet.ee/sites/default/files/liigikaitse/iucn_2012_iucn-i_punase_nimestiku_kategooriad_ja_kriteeriumid_-_versioon_3.1.pdf

IUCN, 2012. IUCN-i punase nimestiku kategooriate piirkonna ja riigi tasandil rakendamise juhised: versioon 4.0. Tõlge eesti keelde. Kättesaadav: https://www.keskkonnaamet.ee/sites/default/files/liigikaitse/iucn_2012_iucn-i_punase_nimestiku_kriteeriumide_piirkonna_tasandil_rakendamise_juhised_-_versioon_4.0.pdf

Küsimus: kuidas oleks võimalik korraldada nende kategooriate automaatset muutmist kogu Vikipeedias?

Vahendas Kuriuss (arutelu) 28. august 2023, kell 23:35 (EEST)

:Ilmselt tuleb mõnes mallis vaid ümber muuta.

:Praegu kasutatakse juba (või üldse nii kaua kui mina mäletan) nimetust "Soodsas seisundis". Mind häirib EN vaste "Väljasuremisohus". Põhimõtteliselt on ju ka "kriitilises seisundis", "ohualtid" ja "ohulähedased" kõik väljasuremisohus.--Raamaturott (arutelu) 28. august 2023, kell 23:48 (EEST)

:: Eks need kategooriate nimetused ole kõik kokkuleppelised. Ka varasemate nimetuste "äärmiselt ohustatud" ja "eriti ohustatud" puhul pole kuigivõrd aimtav, kumb neist on rohkem ohustatud. Kui muud eeskuju pole võtta, siis võiks parem ehk ikka võtta aluseks neis Keskkonnaameti viimastes materjalides kasutatud tõlked.

:: Võiks veel artiklite pealkirjad ühtlustada. Kui artiklid on definitsioonide järgi kategooratest, siis pealkirjad võiks olla ühtviisi Soodsas seisundis, Kriitilises seisundis, Ohualdis jne, nii nagu neid kategooriaid nimetatakse. Pikne 29. august 2023, kell 19:46 (EEST)

2016. aastast on eesti keeles kasutusel uued liikide ohustatuse kategooriate nimetused


Arutelu:Operatiivväejuhatus Põhi

Eesti keeles võiks ta olla "Põhja operatiivväejuhatus". LeeMarx (arutelu) 29. august 2023, kell 14:01 (EEST)


Arutelu:Koknese kihelkond

Keegi on vist jälle mingisse müstilisse malli sisse kirjutanud, et viidetes tuleks mitme lehekülje korral näidata mitmust lühendi käändelõpuga (nt "Lk-d 78–83"), aga see käändelõpp on seal tarbetu. Soovitan sellest loobuda. Kuriuss (arutelu) 29. august 2023, kell 21:57 (EEST)

Kaniivel, näen, et esialgu oli "Lk", aga siis millegipärast muutsid seda. Pikne 25. veebruar 2024, kell 21:41 (EET)

: Mingil hetkel tundus hea mõte, et kui on mitu lehekülge, siis võiks seda lühendis ka välja näidata. Aga teiselt poolt jälle on see tarbetu. Muutsin tagasi. Kaniivel (arutelu) 25. veebruar 2024, kell 21:50 (EET)


Arutelu:Ikšķile kihelkond

Pildiallkiri "Prospect bey dem Kupferhammer vom Gute Lindenberg Anno 1798. J. C. Brotze" on tõlkimata ununenud. Kuriuss (arutelu) 29. august 2023, kell 22:05 (EEST)


Arutelu:Bauska kreis

Jaotises "Territoorium" räägib tekst kahest kihelkonnast, aga loetelus on neid lausa neli. Kuriuss (arutelu) 29. august 2023, kell 22:36 (EEST)


Arutelu:Olev Olesk

Esimeses lauses peaks olema ka mingi üldine määratlus. Velirand (arutelu) 30. august 2023, kell 07:47 (EEST)


Arutelu:Frans Timmermans

"Madalmaade ja Euroopa Liidu poliitik ja diplomaat" Kas Holland ei olegi nüüd enam riigi nimena kasutusel? Velirand (arutelu) 31. august 2023, kell 21:10 (EEST)

Minu meelest Hollandi asendamine Madalmaadega ei ole põhjendatud. Tuleks tagasi muuta. Velirand (arutelu) 31. august 2023, kell 21:26 (EEST)

: Jah. Ta on just Hollandi poliitik. --Andres (arutelu) 1. september 2023, kell 20:12 (EEST)

: Madalmaade Kuningriik on riigi ametlik nimetus. --Merleke5 (arutelu) 16. oktoober 2023, kell 00:52 (EEST)

::: Madalmaade Kuningriik koosneb neljast maast, millest igaühel on oma poliitikud. Üks nendest maadest on Holland. --Andres (arutelu) 16. oktoober 2023, kell 04:23 (EEST)

::: Ka hollandi vikis on öeldud, et ta on Hollandi poliitik. --Andres (arutelu) 16. oktoober 2023, kell 04:28 (EEST)


Arutelu:Robert Mapplethorpe

Miks oli vaja tavaline infokast Wikidata infokastiga asendada? Velirand (arutelu) 1. september 2023, kell 00:58 (EEST)

Ei olnud vaja. Lisaks on Wikidatas praegu surmaaeg paigast ära ja lahtri "Stiil" sisu pole päris sobiv. Panin vana infokasti tagasi. Pikne 1. september 2023, kell 21:39 (EEST)

:Sa panid uue infokasti edasiseks, mitte tagasiseks. Le Boréalien (arutelu) 1. september 2023, kell 22:54 (EEST)


Arutelu:Kraad (alkohol)

Kas sellisel kujul on artiklil mõtet? Velirand (arutelu) 1. september 2023, kell 11:40 (EEST)


Arutelu:Kollane köök Dnipros

Kas artikli pealkiri eesti keeles ei võiks olla? Velirand (arutelu) 1. september 2023, kell 11:42 (EEST)

Minu meelest võiks olla küll. --Andres (arutelu) 1. september 2023, kell 19:48 (EEST)

:'Ukraina kollase köögi foto' siis? --LeeMarx (arutelu) 1. september 2023, kell 20:49 (EEST)

:: Jah, see sobiks küll. Velirand (arutelu) 2. september 2023, kell 09:12 (EEST)


Arutelu:Novi pazar

"Novi pazar" Kas Novi Pazar ei peaks olema? Velirand (arutelu) 1. september 2023, kell 16:54 (EEST)

Ma arvan ka, et peaks. --Andres (arutelu) 1. september 2023, kell 19:39 (EEST)

Ei, vt . Pikne 1. september 2023, kell 21:16 (EEST)

: Jah, tõepoolest. Aga ajalehtede ja ajakirjade kohta on teistsugune reegel. Või on see muudetud? --Andres (arutelu) 2. september 2023, kell 15:34 (EEST)


Arutelu:Rustem Umjerov

"Rustem Umjerov" Kas on ikka kindel, et ta perekonnanimi kirjutatakse Umjerov? Kas Umerov ei ole? Velirand (arutelu) 1. september 2023, kell 17:22 (EEST)

є on je. --Andres (arutelu) 1. september 2023, kell 19:37 (EEST)

: Jah, siis muidugi. Velirand (arutelu) 1. september 2023, kell 19:55 (EEST)


Arutelu:Tarmo Mutso

"on Saksa-Balti Kaubanduskoja Tallinna büroo juht" Esimeses lauses peaks mingi üldisem määratlus olema. Velirand (arutelu) 1. september 2023, kell 18:50 (EEST)


Arutelu:Ava Max

Kas üks ja see sama pilt peab ikka artiklis kahes eksemplaris olema? Velirand (arutelu) 1. september 2023, kell 20:12 (EEST)


Arutelu:Nookat

Teistes Vikipeediates on linna nimi Nookat. Velirand (arutelu) 1. september 2023, kell 23:35 (EEST)


Arutelu:Viktorija Amelina

Kas on ikka kindel, et ta eesnimi on Viktoria ja mitte Viktorija? Velirand (arutelu) 2. september 2023, kell 12:12 (EEST)

Isanime õigekirja puhul pole ma ka kindel. ma ei ole hea võõrkeelsete nimede õigekirjas. Ave Maria (arutelu) 2. september 2023, kell 12:15 (EEST)


Kasutaja arutelu:PikseBot

Bot eemaldab teiste kasutajate kaastööd ilma selgitusteta - selline käitumine on ebaeetiline ja lubamatu.
- Sellise ebaviiska suhtumisega kaaswikipedistide kaastöödesse tekib küsimus, kuidas selline inimene on ülse saanud administaraatoriõgused. surra (arutelu) 2. september 2023, kell 15:06 (EEST)

Millest on jutt? Kus on kaastöö eemaldatud? --Andres (arutelu) 2. september 2023, kell 15:44 (EEST)

Ei eemalda selgituseta. Sa eirad eelnevaid arutelukommentaare (Kategooria arutelu:Eestimaa Looduse Fond), millele resümeedes viitasin (nt siin). Pikne 2. september 2023, kell 15:53 (EEST)
----
Toimingud rea "elanike seis = xxxxx" lisamisega, kus jäetakse alles tühirida "elanike seis = " täiendavad Kategooriat:Leheküljed, kus mallikutses on topeltargument ja tekitavad lisatööd. ☆☆☆ — Pietadè 18. veebruar 2024, kell 22:06 (EET)

Jah, märkasin ka seda. Neljas artiklis on vaja parandada. Tegelen. Pikne 18. veebruar 2024, kell 22:09 (EET)

Ebaeetiline käitumine - palun kasutaja eemaldada


Palun, kas siinset võiks kord kvartaliski kustutada?  võib-olla vähemalt Sina jaksad, sest minust mitte oleneva vääritu kohtlemise tõttu ei pälvi ma kunagi vastavaid õiguseid! Le Boréalien (arutelu) 2. september 2023, kell 19:19 (EEST)

https://et.wikipedia.org/wiki/Kategooria arutelu:Kustutamiseks esitatud artiklid


Arutelu:Lauri Tõnspoeg

"2021. aastal valiti ta esindama Eesti Tulevikuerakonda, ametinimetusega president." Ta ei ole enam Eesti Tulevikuerakonna president. Velirand (arutelu) 3. september 2023, kell 10:57 (EEST)


Arutelu:Kaluri tänav (Tartu)

KNAB ütleb, et see on olnud ka Kalamehe, Kalameeste, Latsareti Hospitali jms tänav Bstard12 (arutelu) 3. september 2023, kell 17:05 (EEST)


Arutelu:Sa‘īd Ḩanāyī

"Hanaei jahtis 16 prostituudist naist" Jahtis? Inglise Vikipeedias on kirjutatud "killed". Velirand (arutelu) 4. september 2023, kell 09:25 (EEST)
Mis tähendab "idapoolses linnas"? --Andres (arutelu) 4. september 2023, kell 10:21 (EEST)

Tõenäoliselt tähendab see seda, et Mashhad asub Iraani idaosas. Velirand (arutelu) 4. september 2023, kell 10:28 (EEST)


Arutelu:Allikukivi kalevivabrik

"endisaegses Allikukivi külas (tänapäeval Tihemetsa aleviku ala)." - Kas praegu on ka tänapäev või see aeg on nüüdseks möödas? LeeMarx (arutelu) 4. september 2023, kell 17:08 (EEST)


Arutelu:Felicity Jones

Filmograafia vajaks kaasajastamist. Velirand (arutelu) 5. september 2023, kell 20:39 (EEST)


Kasutaja arutelu:Jette 32

Kas ühe sigatsemise eest on ikka otstarbekohane tähtajatult blokeerida? Velirand (arutelu) 8. september 2023, kell 09:55 (EEST)

Kas pärast seda saab seda kasutajat usaldada? Kui inimene mõtleb ümber, las võtab uue kasutajanime. Aadressi ma ei blokeerinud.
--Andres (arutelu) 8. september 2023, kell 10:10 (EEST)


Arutelu:Ubja mõis

Kustutasin Ubja saksa k. Rahvusarhiivi mõisate register on kõige autoriteetsem. Amherst99 (arutelu) 8. september 2023, kell 10:53 (EEST)


Arutelu:Hiina Rahvavabariigi pass

"omab seega rahvusvahelise reisimise luba silmas pidades hukoud" Mis on hukou? Velirand (arutelu) 8. september 2023, kell 19:42 (EEST)


Arutelu:Vilno kubermang

"Kubermang eksisteeris 1795–1920." Mis aastal Vilno kubermang likvideeriti? 1920 see nüüd küll ei olnud. Kas 1918 või 1915? Velirand (arutelu) 9. september 2023, kell 10:11 (EEST)


Arutelu:Kreen (perekonnanimi)

"eesti perekonnanimi." Kas on ikka ainult eesti perekonnanimi? Velirand (arutelu) 9. september 2023, kell 17:41 (EEST)

Minu arvates on.  Vaata ise, teinekord saad sellelt lingilt kontrollida... Surnames.

Incidence:
*Estonia	    46
*United States	11	(väljarändajad?)
*Argentina, Finland	    4 (sama?)  Teomees (arutelu) 9. september 2023, kell 20:05 (EEST)


Arutelu:Raasiku mõis

Mõisahoone vanad koordinaadid 59°20'N, 25°7'E olid valed.  Õiged koordinaadid om:  59°22'18.5"N 25°08'45.5"E . Google kaardil olev viit ei näita otse hoone keskele, seega õiged on siin minu poolt pandud koordinaadid. 2001:7D0:81B1:4A80:DD1B:128:DF70:C117 9. september 2023, kell 22:11 (EEST)


Arutelu:Regioonide Partei

Partei on keelatud: 21 февраля 2023 года официально запрещена решением восьмого апелляционного суда. Velirand (arutelu) 11. september 2023, kell 22:09 (EEST)


Kasutaja arutelu:193.40.110.73

Liivimaa pole ainult umbvenelased, sibulad ja balalaikad. Kubermangu moodustasid Vene koloniaalvõimu ametnikud, kõik muu oli Liivimaa.

Sa oled asendanud aastate vältel paljudes artiklites Liivimaa kubermangu Liivimaaga ja Eestimaa kubermangu Eestimaaga. Kuigi mitu korda on eri kasutajad öelnud, et nad pole sellega nõus, oled ikka jätkanud. Algata sel teemal arutelu ja kui oled konsensuse saavutanud, siis on kõik OK. Oma isikliku seisukoha peal surumine ei ole OK. Kaniivel (arutelu) 12. september 2023, kell 15:08 (EEST)

:Mina ei pea midagi "paluma". Blokeerige Mati Laur ka ära ja öelge, et ta pole ajaloolane. Liivimaa (Herzogthum Liefland) on maa-ala koos selle kõigist seisustest elanikega ja Liivimaa on eesti keeles sellisena neutraalne nimetus. Mina ei ole midagi peale surunud. Liivimaa "kubermang" on venestajate seisukoha pealesurumine.

:: Mina leian, et Liivimaa ja Eestimaa kasutamine teatud kontekstis on kohane, kuid sünni- ja surmakohad peaks sialdama haldusüksust, mitte ajaloolist piirkonda. Minu meelest on selline haldusüksuste asendamine ja nende kasutamises venestamise nägemine ebaneutraalne. Ma ei ole ajaloolane, kuid kaldun arvama, et ka ajalooteaduslikes kirjutistes on Tsaari-Venemaa haldusüksuste kasutamine eestlaste sünnidaatumide juures tavaline. Kui see ei oleks tavaline, siis miks algselt kubermangud isiku- jm artiklitesse lisati, kust need siis pärit on? Kaniivel (arutelu) 12. september 2023, kell 23:39 (EEST)


Arutelu:GE C30-7Ai

Ei saa öikne või pilseboti veduri seletust õigeks pidada jus seetõttu et eestisse saabunud vedurid on Conrailile valmistatud 5ü veduri partiist aastal 1984.
Kui inimene pole asju selgeks teinud, pole mõtet wikipediasse oma väärinformstsiooni lisada 62.65.200.73 12. september 2023, kell 20:33 (EEST)

Kui Sa kirjutad "Tapa depoo" asemel "Tapa see", kuidas siis saab Sinu parandusi usaldada? --Andres (arutelu) 12. september 2023, kell 20:57 (EEST)

:Mina pole Tapa depoost sõnagi kirjutanud, küsimus Conraili C30-7A vedurites mida toodeti 1984 aastal ainult 50 tk, milledest 19 jõudis eestisse. 62.65.200.73 13. september 2023, kell 20:31 (EEST)
Ma ei tea mille eest sulle wikipedia kiituskirju antakse kui teemat ei valda? 2001st aastast huvitun usa veeremist ja sellist jama mis kirjutad on raske uskuda et"wikipedia spetsialist" tarkust jagab.
Andres,hari ennast ja loe siit, saad korraliku wikipedia tõlke, jätan kiituskirjad sulle.  http://crcyc.railfan.net/locos/ge/7c30a/c307aproto.html 62.65.200.73 13. september 2023, kell 20:53 (EEST)

Mina ei tea sellest teemast midagi ega pole ka enda teada sellest kirjutanud. On ju hea, kui Sa tead, aga vaata, mida Sa kirjutasid:
. --Andres (arutelu) 13. september 2023, kell 22:01 (EEST)

Kolmandas pildiallkirjas. --Andres (arutelu) 13. september 2023, kell 22:04 (EEST)


Arutelu:67 (Tallinna bussiliin)

Kas tõesti 1994? Minu teada seal sõitnud mingi ekspressid 95 ja 96 või 96 ja 97 Kaubamaja ja Varraku silla vahel (teenindas MRP), bussiliin 67 ilmus 1999.aastal. 90.191.62.174 12. september 2023, kell 23:47 (EEST)